Ιστορία και άλλα δαιμόνια: Κ.Π. Καβάφης, "Θερμοπύλες"\nΚατέφυγαν στην Κωνσταντινούπολη, στο πατρικό σπίτι της Χαρίκλειας, όπου φιλοξενήθηκαν από τον πατέρα της Γεωργάκη Φωτιάδη. Τότε φαίνεται πως ολοκλήρωσε τις σπουδές του και εξέφρασε την επιθυμία να ασχοληθεί με τη δημοσιογραφία και την πολιτική. Το 1884 ξεκίνησε την ενασχόλησή του με την ποίηση ενώ ενημερωνόταν για τις εξελίξεις στην Αλεξάνδρεια μέσω των εκεί φίλων του Μικέ Ράλλη και Στέφανου Σκυλίτση. Στη γενέτειρά του επέστρεψε ένα χρόνο αργότερα μαζί με τη μητέρα του και τα αδέλφια του Παύλο και Αλέξανδρο. Το 1886 κατείχε δημοσιογραφική ταυτότητα από το περιοδικό Τηλέγραφος και ξεκίνησε τη συνεργασία του με το λογοτεχνικό περιοδικό Έσπερος και την εφημερίδα Ομόνοια, όπου δημοσίευσε ποιήματα και πεζά.\nΠέντε χρόνια αργότερα πέθανε ο αδερφός του Πέτρος-Ιωάννης και ο θείος του Γεώργιος Καβάφης. Συνέχισε να δημοσιεύει κείμενά του σε εφημερίδες και περιοδικά της Αλεξάνδρειας και της Λειψίας και το Σεπτέμβριο του ίδιου χρόνου έστειλε το ποίημα Κτίσται στο Αττικόν Ημερολόγιον. Το 1892 προσλήφθηκε στην Υπηρεσία Αρδεύσεων. Το 1893 ταξίδεψε στο Κάιρο. Το 1896 πέθανε ο παππούς του Γεωργάκης Φωτιάδης. Την ίδια χρονιά ο Γεώργιος Τσοκόπουλος επισήμανε την αξία του ποιητικού του έργου. Ένα χρόνο αργότερα εξέδωσε τα "Τείχη" με παράλληλη μετάφραση στα αγγλικά από τον αδερφό του Τζων, με τον οποίο ταξίδεψε στο Παρίσι και το Λονδίνο. Τον επόμενο χρόνο δημοσίευσε και εξέδωσε ποιήματα στην Αλεξάνδρεια και την Αθήνα. Το 1899 πέθανε η μητέρα του. Το 1901 επισκέφτηκε την Αθήνα για πρώτη φορά, όπου γνωρίστηκε με τους Κίμωνα Μιχαηλίδη, Ιωάννη Πολέμη και Γρηγόριο Ξενόπουλο και δημοσίευσε έργα σε διάφορα περιοδικά, ανάμεσα σ’ άλλα και στα Παναθήναια. Επέστρεψε στην Αλεξάνδρεια και το 1902 πέθανε ο αδερφός του Αριστείδης. Ένα χρόνο αργότερα ταξίδεψε ξανά στην Αθήνα. Το Νοέμβριο του ίδιου χρόνου δημοσιεύτηκε από τον Γρηγόριο Ξενόπουλο η πρώτη εκτενής κριτική παρουσίαση της ποίησής του, στα Παναθήναια. Το 1904 έκδοσε στην Αλεξάνδρεια την πρώτη συλλογή ποιημάτων του. Το 1907 μετακόμισε στην οδό Λέψιους 10, ξεκίνησε να ζει ως μποέμ και μπήκε στο λογοτεχνικό κύκλο της Νέας Ζωής μετά από γνωριμία του με τον ποιητή Παύλο Πετρίδη. Το 1910 χρονολογείται η έκδοση του δεύτερου τεύχους συλλογής ποιημάτων του. Το 1912 ξεκίνησαν τα επικριτικά σχόλια για την ποίησή του από αθηναϊκούς και αλεξανδρινούς κύκλους. Ο Καβάφης ετοίμαζε τότε την πρώτη συλλογή ποιημάτων του σε μονόφυλλα( η οποία συνεχίστηκε τα έτη 1917 [η δεύτερη], 1918 [η τρίτη], 1920 [η τέταρτη και η πέμπτη], 1924 [η έκτη και η έβδομη] , 1929 [η όγδοη και η ένατη], 1930 [ η δέκατη]). Το 1914 γνωρίστηκε με τον άγγλο μυθιστοριογράφο Έντουαρντ Μόργκαν Φόστερ, κατά τη διάρκεια επίσκεψης του τελευταίου στην Eλλάδα. Η κριτική διαμάχη γύρω από την ποίησή του κράτησε ως το τέλος της ζωής του με αμείωτη ένταση και συνεχίστηκε για πολλά χρόνια. Το 1917 πραγματοποιήθηκε έκδοση επιλογής εικοσιενός ποιημάτων του Καβάφη μαζί με μια μελέτη του Γ.Βρισιμιτζάκη για το έργο του με έγκριση του ποιητή στη σειρά των Γραμμάτων Βιβλία της Ζωής. Το βιβλίο γνώρισε δυο εκδόσεις που εξαντλήθηκαν. Το 1918 πέθανε ο ξάδερφός του Γ.Ψύλλιαρης, με τον οποίο σύμφωνα με πληροφορίες ο ποιητής είχε τον πρώτο του ερωτικό δεσμό σε εφηβική ηλικία. Τότε πραγματοποιήθηκε και η διάλεξη του Αλέκου Σεγκόπουλου για την καβαφική ποίηση στην αίθουσα του επιστημονικού συλλόγου Πτολεμαίος Α΄. Το κείμενο της διάλεξης, γραμμένο όπως αποδείχτηκε από τον ίδιο τον Καβάφη προκάλεσε αντιδράσεις. Την ίδια χρονιά ο ποιητής κυκλοφόρησε την τρίτη συλλογή μονοφύλλων του. Ένα χρόνο αργότερα ο E.M. Forster δημοσίευσε το ιστορικής αξίας δοκίμιο για τον Καβάφη στο περιοδικό Atheneum του Λονδίνου (το 1922 εξέδωσε το αφιερωμένο στον ποιητή βιβλίο Alexandria. A history and a guide). Το 1920 πέθανε στη Γαλλία σε ηλικία εξήντα χρόνων ο αδερφός του Παύλος. Το 1921 σημειώθηκαν η διάλεξη του Τέλλου Άγρα και το άρθρο του Παλαμά στο Εμπρός για τον Καβάφη. Το 1922 ο Καβάφης παραιτήθηκε από την Εταιρεία Αρδεύσεων και ένα χρόνο αργότερα πέθανε ο αδερφός του Τζων. Το 1924 κυκλοφόρησε το αφιερωμένο στον Καβάφη τεύχος της Νέας Τέχνης και δημοσιεύτηκε η Ιθάκη στο περιοδικό Criterion από τον Thomas Eliot. Το 1926 τιμήθηκε από τη δικτατορία του Παγκάλου με το παράσημο του Φοίνικος και εξέδωσε το περιοδικό Αλεξανδρινή Τέχνη. Το 1927 συνδέθηκε φιλικά με τη Μαρίκα Κοτοπούλη που είχε τότε επισκεφτεί την Αλεξάνδρεια και γνωρίστηκε με το Νίκο Καζαντζάκη. Το 1932 μετά από ιατρική διάγνωση για καρκίνο του λάρυγγα ο Καβάφης μετακόμισε στην Αθήνα, όπου εγκαταστάθηκε στο ξενοδοχείο Κοσμοπολίτ. Την ίδια χρονιά υποβλήθηκε σε τραχειοτομή και έχασε τη φωνή του, μεταφέρθηκε για ανάρρωση στην κλινική Καψαλά στην Κηφισιά και τύπωσε το ποίημα Μέρες του 1908. Το 1933 επέστρεψε στην Αλεξάνδρεια και στις αρχές Απριλίου αναγκάστηκε να μπει στο νοσοκομείο. Στις 28 του ίδιου μήνα έπαθε εγκεφαλική συμφόρηση και πέθανε τα ξημερώματα της επομένης, τη μέρα των γενεθλίων του.\n[Πηγή: Εθνικό Κέντρο Βιβλίο http://www.ekebi.gr/frontoffice/portal.asp?cpage=NODE&cnode=461&t=193]\nΗ Έλλη Λαμπέτη απαγγέλλει Καβάφη: 1.Ιθάκη 2.Μια νύχτα 3.Επιθυμίες 4.Ζωγραφισμένα 5.Γκρίζα 6.Μέρες του 1908 7.Μακρυά 8.Η πόλις 9.Λάνη Τάφος 10.Φωνές 11.Τελειωμένα 12.2 νέοι, 23 έως 24 ετών 13.Ωραία λουλούδια κι άσπρα ως ταίριαζαν πολύ 14.Απ' τες εννιά 15.Το πρώτο σκαλί 16.Τρώες 17.Τα επικίνδυνα 18.Αλεξανδρινοί βασιλείς 19.Ιασή τάφος 20.Επέστρεφε 21.Ας φρόντιζαν 22.Μύρης, Αλεξάνδρεια του 340 μ.Χ. 23.Του πλοίου 24.Έτσι πολύ ατένισα 25.Απολείπειν ο Θεός Αντώνιον\nΕπισκεφθείτε τον επίσημο δικτυακό τόπο του αρχείου Καβάφη: http://www.kavafis.gr/\nΔείτε από την Εκπαιδευτική Τηλεόραση την ταινία "Σπάρτη- Θερμοπύλες ΙΙΙ" με θέμα τη μάχη των Θερμοπυλών κατά το 480 π.χ. Η ταινία αναλύει τη στρατηγική της οπλιτικής φάλαγγας, που είναι σύστοιχη με τη σπαρτιατική ηθική, και τα γεγονότα κυρίως της τελευταίας πράξης της σθεναρής άμυνας των Ελλήνων υπό τις διαταγές του Λεωνίδα. http://www.edutv.gr/deyterobathmia/sparti-thermopyles-sparti-iii\nΔιαβάστε από τις "Ηροδότου Ιστορίες" για τη μάχη των Θερμοπυλών: http://ebooks.edu.gr/modules/ebook/show.php/DSGYM-A113/349/2342,8931/\n1. Κ.Π. Καβάφη, «Yπέρ της Αχαϊκής Συμπολιτείας πολεμήσαντες»\nAνδρείοι σεις που πολεμήσατε και πέσατ' ευκλεώς·\n[πηγή: Κ.Π. Καβάφης, Ποιήματα, τόμ. Β΄, επιμ. Γ.Π. Σαββίδης, Ίκαρος, Αθήνα, σ. 31]\n2. Ανδρέα Κάλβου, «Εις τον ιερόν λόχον» (απόσπασμα)\n'πού σας σκεπάζει.\nμε' τ' αργυρά της δάκρυα\nτέκνα· ψυχαί 'πού επέσατε\nEπί το μέγα πρόσωπον\n[πηγή: Ανδρέας Κάλβος, Ωδαί, κριτ. έκδ. Filippo Maria Pontani, Ίκαρος, Αθήνα 1988, σ. 50-52]\n3. Διονύσιου Σολωμού, «Ύμνος εις την Ελευθερίαν» (απόσπασμα)\nΚαι ξανάλθετε σ' εμάς·\n[πηγή: Διονύσιος Σολωμός, Άπαντα. Τόμος πρώτος. Ποιήματα, επιμ.-σημ. Λίνος Πολίτης, Ίκαρος, Αθήνα 21961, σ. 84]


ΠΑΜΕ ΤΥΠΟΥ & ΜΜΕ 2010\nΒρίσκεστε εδώ: ΑΡΧΙΚΗ ΑΡΧΕΙΟ 2010\nΔημοσιεύτηκε: Πέμπτη, 18 Φεβρουαρίου 2010 04:13\nΣΤΙΣ 24 ΦΛΕΒΑΡΗ ΑΠΕΡΓΟΥΜΕ ΜΕ ΤΟ ΠΑΜΕ\nΚΑΙ ΔΙΑΔΗΛΩΝΟΥΜΕ ΣΤΗΝ ΟΜΟΝΟΙΑ ΣΤΙΣ 12 Μ.Μ.\nΗ απεργία στις 10 Φλεβάρη - όπως και η προηγούμενη στις 17 Δεκέμβρη - ήταν σταθμός στην οργάνωση και την κλιμάκωση των αγώνων των εργαζόμενων για την απόκρουση της αντεργατικής επίθεσης που εντείνεται, αλλά ταυτόχρονα και αφετηρία αντεπίθεσης στη μάχη για την ικανοποίηση των σύγχρονων αναγκών της εργατικής-λαϊκής οικογένειας.\nΜε βάση αυτή την εμπειρία χρειάζεται από σήμερα, πιο αποφασιστικά, να μπούμε όλοι στη μάχη για την επιτυχία της απεργίας στις 24 Φλεβάρη , να απορρίψουμε την τακτική εκτόνωσης, συμβιβασμού και απογοήτευσης που προωθούν οι ξεπουλημένες πλειοψηφίες σε ΓΣΕΕ, ΑΔΕΔΥ, αλλά και σε πολλές ενώσεις του κλάδου των ΜΜΕ.\nΕίναι ακόμα πιο φανερό σήμερα ότι τα κόμματα του ευρωμονόδρομου (ΠΑΣΟΚ, ΝΔ. ΛΑΟΣ, ΣΥΝ/ΣΥΡΙΖΑ) και η εργατική αριστοκρατία της ΓΣΕΕ και της ΑΔΕΔΥ κοροϊδεύουν το λαό και στηρίζουν ανοιχτά την κυβέρνηση, το μεγάλο κεφάλαιο και τις απαιτήσεις της Ε.Ε, όταν μιλάνε για ασάφειες και ελλείψεις στην κυβερνητική πολιτική.\nΓιατί παρά την υποκριτική τους ρητορική :\nΕίναι σαφής η προσπάθεια αύξησης των ορίων ηλικίας συνταξιοδότησης και η παραμονή στην εργασία μέχρι τον τάφο, εφόσον η σύνταξη θα είναι επίδομα.\nΕίναι σαφής ο διαχωρισμός του συνταξιοδοτικού συστήματος από τον κλάδο Υγείας-Πρόνοιας , καθώς και η ανταποδοτικότητα, όπου όποιος πληρώνει έχει παροχές.\nΕίναι σαφής η αύξηση των ορίων ηλικίας συνταξιοδότησης των γυναικών κατά 5 έως 17 χρόνια με το πρόσχημα της εξίσωσης των φύλων.\nΕίναι σαφής η υποβάθμιση στο επίπεδο διαβίωσης των εργαζόμενων που επιχειρείται και με όσα προετοιμάζονται μέσω των παρεμβάσεων στη φορολογία και με αυτά που διαρρέονται για περικοπή του 13ου και 14ου μισθού.\nΕίναι σαφής η προσπάθεια επέκτασης και γενίκευσης των ελαστικών μορφώναπασχόλησης, η παραχώρηση φτηνής εργατικής δύναμης στο κεφάλαιο με την επέκταση των συμβάσεων stage στον ιδιωτικό τομέα.\nΙδιαίτερα για τον κλάδο των ΜΜΕ ανοιχτό παραμένει το ζήτημα των πολλών εκατοντάδων πρόσκαιρα απασχολούμενων με σύμβαση στην ΕΡΤ, η προσπάθεια γενίκευσης της μαύρης και ενοικιαζόμενης εργασίας στους τεχνικούς τηλεόρασης, καθώς και οι διαφοροποιημένες μορφές «ομηρίας με μπλοκάκι» για τους δημοσιογράφους του περιοδικού τύπου και των λεγόμενων νέων μέσων.\nΕίναι σαφής η αγωνιώδης προσπάθεια διαίρεσης των εργαζόμενων σε παλιούς και νέους, μόνιμους και συμβασιούχους, ιδιωτικούς και δημόσιους, ευνοημένους και μη κ.ο.κ .\nΕίναι σαφής η προσπάθεια εγκλωβισμού της σκέψης σε ψευδεπίγραφα διλήμματα και καταστροφολογία, που συστηματικά προβάλλονται στα ΜΜΕ από ποικιλόχρωμους μεγαλοδημοσιογράφους και «ειδικούς τεχνοκράτες».\nΤο ΠΑΜΕ ΤΥΠΟΥ και ΜΜΕ καλεί όλους τους εργαζόμενους του κλάδου να απαντήσουν με ανάλογη σαφήνεια και συνέπεια, δυναμώνοντας την ενότητα μέσα στους χώρους δουλειάς, ανεξάρτητα από ειδικότητα, οργανώνοντας επιτροπές αγώνα που θα εκφράζουν τις κοινές μας ανάγκες και απαιτήσεις.\nΣτον ψεύτικο πατριωτισμό της υποταγής στο «όλοι φταίμε, όλοι να πληρώσουμε», απαντάμε να πληρώσουν την κρίση αυτοί που την προκάλεσαν, απαντάμε με την περηφάνια της δικής μας τάξης, με την απαίτηση των δικών μας αναγκών.\nΞεπερνάμε τις συμβιβασμένες συνδικαλιστικές ηγεσίες που συστηματικά δημιουργούν τεχνητές διαχωριστικές γραμμές και αναχώματα στις αγωνιστικές διαθέσεις και διεκδικούμε μαζί με όλους τους εργαζόμενους :\nΝα σταματήσουν οι απολύσεις και να επαναπροσληφθούν άμεσα οι απολυμένοι και στα ΜΜΕ.\nΜόνιμη και σταθερή εργασία για όλους. Μονιμοποίηση όσων δουλεύουν με συμβάσεις κάθε μορφής και διάρκειας, χωρίς όρους και προϋποθέσεις. Απορρίπτουμε κάθε προσπάθεια για άρση της μονιμότητας και τις απολύσεις συμβασιούχων και εργαζομένων με stage.\nΆμεση καταβολή δεδουλευμένων σε χώρους όπου η εργοδοσία καθυστερεί τις πληρωμές.\nΑύξηση μισθών και συντάξεων στα επίπεδο των 1.400 και 1.120 ευρώ αντίστοιχα για τις βασικές κλίμακες. Άμεση υπογραφή ΣΣΕ που να ικανοποιούν τις σύγχρονες ανάγκες.\nΕπίδομα ανεργίας στα 1.120 ευρώ με προστασία των ανέργων για όλη τη διάρκεια της ανεργίας. Οχι στην επιχορήγηση των εργοδοτών.\nΔραστική μείωση των ορίων ηλικίας συνταξιοδότησης στα 60 χρόνια για τους άνδρες και στα 55 για τις γυναίκες ή στα 30 χρόνια εργασίας χωρίς όρια ηλικίας. Μειωμένα κατά 5 χρόνια όρια για τα βαριά και ανθυγιεινά επαγγέλματα. Άμεση κατάργηση όλων των αντιασφαλιστικών νόμων (Σιούφα, Ρέππα, Πετραλιά)\nΑποκλειστικά δημόσια, δωρεάν και αναβαθμισμένη Παιδεία, Υγεία και Πρόνοια για όλους, με μαζικές προσλήψεις μόνιμου προσωπικού και κατάργηση κάθε επιχειρηματικής δράσης σε αυτούς του τομείς.\nΆμεση μείωση τιμών και κατάργηση του ΦΠΑ σε όλα τα είδη πλατιάς λαϊκής κατανάλωσης.\nΑύξηση της φορολογίας στο 45% για το μεγάλο κεφάλαιο και άμεση επιστροφή των δισεκατομμυρίων που έχουν λεηλατηθεί σε βάρος των ασφαλιστικών ταμείων.\nΚΑΜΜΙΑ ΘΥΣΙΑ ΓΙΑ ΤΗΝ ΠΛΟΥΤΟΚΡΑΤΙΑ, ΤΗΝ ΚΡΙΣΗ ΝΑ ΠΛΗΡΩΣΕΙ Η ΟΛΙΓΑΡΧΙΑ.\nΟΛΟΙ ΣΤΗΝ ΑΠΕΡΓΙΑ ΣΤΙΣ 24 ΦΛΕΒΑΡΗ ΚΑΙ ΣΤΗΝ ΑΠΕΡΓΙΑΚΗ ΣΥΓΚΕΝΤΡΩΣΗ ΤΟΥ ΠΑΜΕ, ΣΤΙΣ 12 μ.μ. ΣΤΗΝ ΟΜΟΝΟΙΑ.\nΔημοσιεύτηκε: Τρίτη, 02 Φεβρουαρίου 2010 02:10\nΣΤΙΣ 10 ΦΛΕΒΑΡΗ ΑΠΕΡΓΟΥΜΕ!\nΗ επίθεση στα δικαιώματα της εργατικής τάξης συνεχίζεται με μεγαλύτερη ένταση.\nΑξιοποιούν την καπιταλιστική κρίση για να επιταχύνουν και να επιβάλουν με φωτιά και σίδερο μέτρα που θα κάνουν την ζωή μας πραγματική κόλαση τα επόμενα χρόνια.\nΣτη συνέντευξή του ο Πρωθυπουργός με αφορμή την συμπλήρωση των εκατό ημερών διακυβέρνησης ΠΑΣΟΚ έκανε σαφές ότι:\nΜέχρι τέλος Γενάρη θα κατατεθεί το νέο φορολογικό νομοσχέδιο. Νέα χαράτσια μας περιμένουν με επιβολή νέων έμμεσων φόρων και πιθανή αύξηση του ΦΠΑ.\nΜέσα στον Απρίλη θα κατατεθούν οι τελικές προτάσεις του «διαλόγου», για τη μεταρρύθμιση του Ασφαλιστικού με τα πρώτα δείγματα γραφής να σηματοδοτούν νέα βάρη για τους ασφαλισμένους, υποβάθμιση των παροχών, ακόμα μεγαλύτερο περιορισμό των κρατικών και εργοδοτικών εισφορών.\nΕπιβολή φόρου για την κοινωνική ασφάλιση που θα επιβαρύνει είτε τα εισοδήματα, είτε το ΦΠΑ καταναλωτικών προϊόντων, είτε και τα δύο μαζί.\nΕισαγωγή «κεφαλαιοποιητικού συστήματος» στην κύρια και επικουρική σύνταξη.\nΔημιουργία ενιαίου καθεστώτος απονομής συντάξεων σε «νέους» και παλιούς ασφαλισμένους, αλλά και κοινοί όροι μεταξύ όλων των Ταμείων, που θα οδηγήσουν σε υποβάθμιση συντάξεων και παροχών.\nΕπιπλέον ο εργαζόμενος τον οποίο ο εργοδότης δεν ασφαλίζει καθίσταται υπόλογος και θα τιμωρείται, καθώς εάν μετά από εύλογο χρόνο δεν έχει καταγγείλει το γεγονός, ο χρόνος εργασίας του δε θα αναγνωρίζεται ασφαλιστικά! Τα παραπάνω εισηγήθηκαν μέλη της Επιτροπής εμπειρογνομώνων που έχουν οριστεί εκ μέρους του υπουργείου Εργασίας και Κοινωνικών Ασφαλίσεων σε συνεδρίαση της Επιτροπής!!\nΤαυτόχρονα επισπεύδονται οι διαδικασίες για το Πρόγραμμα Ανάπτυξης και το ΕΣΠΑ (κοινοτικές επιδοτήσεις) με στόχο την ενίσχυση των επιχειρηματικών ομίλων με «ζεστό» χρήμα.\nΣτο γόνιμο έδαφος αυτής της πολιτικής, που προωθούν από κοινού κυβέρνηση ΝΔ και ΛΑΟΣ και αβαντάρουν οι κολαούζοι τους στη ΓΣΣΕ και ΑΔΕΔΥ , αλλά και οι συμβιβασμένες ηγεσίες του εργοδοτικού και κυβερνητικού συνδικαλισμού στον κλάδο μας, συνεχίζονται με ένταση οι καθημερινές απολύσεις στα ΜΜΕ, οι καθυστερήσεις πληρωμών, η μη εφαρμογή των ΣΣΕ, το κλείσιμο και ξανά άνοιγμα μέσων με λιγότερους κάθε φορά εργαζόμενους, η όλο και περισσότερο εφαρμογή ελαστικών σχέσεων εργασίας ειδικά στα νέα μέσα, οι αγοραπωλησίες μέσων με αβέβαιο το μέλλον των εργαζομένων σε αυτά!\nΣτο γόνιμο έδαφος αυτής της πολιτικής θα πρέπει να δώσουμε τη μάχη των κλαδικών συμβάσεων με την εισοδηματική πολιτική της κυβέρνησης να προβλέπει αυξήσεις στα όρια του πληθωρισμού.\nΣτο γόνιμο έδαφος αυτής της πολιτικής ξεκίνησε ήδη το ξήλωμα του πουλόβερ στον ΕΔΟΕΑΠ , όπου οι πρώτες περικοπές σε παροχές έχουν τη βάση τους στη πλήρη εμπορευματοποίηση της υγείας και στην αισχροκέρδεια των φαρμακοβιομηχάνων , αλλά κανένας από τις συμβιβασμένες ηγεσίες δεν βγάζει άχνα γι’ αυτό.\nΣτις 10 Φλεβάρη απεργούμε!\nΤο ΠΑΜΕ απευθύνει κάλεσμα στους εργαζόμενους να κλιμακώσουν τον αγώνα!\nΟπλισμένοι με την πείρα από την απεργία στις 17 Δεκέμβρη να εντείνουν τον αγώνα για ολόπλευρη υπεράσπιση των συμφερόντων τους ενάντια στο κεφάλαιο.\nΝα απαντήσουν σε κάθε προσπάθεια διάσπασης και τρομοκράτησης από τους μηχανισμούς της πλουτοκρατίας!\nΝα αξιοποιήσουμε την πείρα της προηγούμενης απεργίας και χωρίς καθυστέρηση να οργανώσουμε τη συμμετοχή στην απεργία και στις συγκεντρώσεις του ΠΑΜΕ. Να απορρίψουμε την τακτική εκτόνωσης και αφοπλισμού του κινήματος που ακολουθούν οι πλειοψηφίες σε ΓΣΕΕ και ΑΔΕΔΥ αλλά και οι συμβιβασμένες πλειοψηφίες σε πολλές Ενώσεις του κλάδου των ΜΜΕ\nΤο ΠΑΜΕ ΤΥΠΟΥ ΚΑΙ ΜΜΕ καλεί τους εργαζόμενους στον κλάδο να οργανώσουν συνελεύσεις σε κάθε χώρο δουλειάς να δημιουργήσουν επιτροπές αγώνα και να απαιτήσουν αποφάσεις Δ.Σ των σωματείων για απεργία στις 10 Φλεβάρη.\nΚαλούμε κάθε τίμιο συνδικαλιστή ανεξάρτητα αν συμφωνεί σε όλα με το ΠΑΜΕ να έρθει μαζί μας, δεν έχει να περιμένει τίποτα από τις συμβιβασμένες ηγεσίες.\nΜε οδηγό μας το σύνθημα ΚΑΜΙΑ ΘΥΣΙΑ ΓΙΑ ΤΗΝ ΠΛΟΥΤΟΚΡΑΤΙΑ - ΤΗΝ ΚΡΙΣΗ ΝΑ ΠΛΗΡΩΣΕΙ Η ΟΛΙΓΑΡΧΙΑ\nΝα σταματήσουν οι απολύσεις και να επαναπροσληφθούν άμεσα οι απολυμένοι και από τα ΜΜΕ. Μονιμοποίηση όλων όσοι δουλεύουν μέσω προσωρινών μορφών, χωρίς όρους και προϋποθέσεις και μαζικές προσλήψεις στην Παιδεία, στην Υγεία, στις άλλες κοινωνικές υπηρεσίες, για να έχει ο κόσμος σταθερή δουλειά.\nΆμεση καταβολή μισθών, σε όλους τους εργαζόμενους που οι εργοδότες τούς έχουν απλήρωτους.\nΓενναίες αυξήσεις των μισθών και συντάξεων. 1.400 ευρώ ο εθνικός μισθός, 1.120 ευρώ η σύνταξη και το επίδομα ανεργίας.\nΔραστική μείωση των ορίων ηλικίας συνταξιοδότησης, στα 60 για άνδρες και 55 για γυναίκες ή στα 30 χρόνια χωρίς όριο ηλικίας. Μειωμένα όρια κατά 5 χρόνια αντίστοιχα για τα βαρεία και ανθυγιεινά επαγγέλματα.\nΔημόσια δωρεάν αναβαθμισμένη Παιδεία.\nΑποκλειστικά Δημόσια αναβαθμισμένη και δωρεάν Υγεία και Πρόνοια για όλους.\nΚατάργηση κάθε επιχειρηματικής δράσης σε αυτούς τους τομείς.\nΆμεση μείωση τιμών σε όλα τα είδη πλατιάς λαϊκής κατανάλωσης.\nΆμεση αύξηση της φορολογίας του μεγάλου κεφαλαίου στο 45% και άμεση καταβολή, επιστροφή των δισεκατομμυρίων που έχουν τσεπώσει σε βάρος των Ταμείων μας.\nΣΤΟ ΤΣΟΥΝΑΜΙ ΤΗΣ ΑΝΤΕΡΓΑΤΙΚΗΣ ΕΠΙΘΕΣΗΣ\nΑΠΑΝΤΑΜΕ με ΑΠΕΡΓΙΑ 10 ΦΛΕΒΑΡΗ\nΣΥΓΚΕΝΤΡΩΣΗ : ΣΥΝΤΑΓΜΑ 10 π.μ.


Επεισοδιακό και το 5ο «ραντεβού»: Χημικά, οδομαχίες και συλλήψεις - CNN.gr\nΕπεισοδιακό και το 5ο «ραντεβού»: Χημικά, οδομαχίες και συλλήψεις\nΣάββατο, 15 Δεκεμβρίου 2018 16:56\nΠαρότι η διαμαρτυρία των «κίτρινων γιλέκων» ξεκίνησε σχετικά ειρηνικά, η κατάσταση στο Παρίσι ξέφυγε με την αστυνομία να προχωρά σε δεκάδες συλλήψεις μετά από οδομαχίες και χρήση χημικών. Μια 44χρονη είναι το έβδομο θύμα που χάνει τη ζωή του εξαιτίας των διαδηλώσεων, ενώ ανταποκριτής του Russia Today φέρεται να τραυματίστηκε.\nΕκατοντάδες άνθρωποι συγκεντρώθηκαν στα Ηλύσια Πεδία για το πέμπτο «ραντεβού» του κινήματος, ζητώντας την παραίτηση του Εμανουέλ Μαρκόν. Η δέσμη οικονομικών μέτρων για την ελάφρυνση των Γάλλων πολιτών δεν φαίνεται να ικανοποίησε τα «κίτρινα γιλέκα», που διαμαρτύρονται για σειρά θεμάτων.\nΣύμφωνα με διεθνή ΜΜΕ, οδομαχίες σημειώθηκαν στη λεωφόρο Ηλυσίων Πεδίων και κοντά στην Όπερα. Όπως φαίνεται σε βίντεο και φωτογραφίες, οι αστυνομικοί έκαναν χρήση σπρέι πιπεριού και δακρυγόνων ενώ συνέλαβαν και 63 άτομα.\nΥπολογίζεται ότι περίπου 33.500 διαδηλωτές έχουν βγει σήμερα στους δρόμους σε ολόκληρη τη χώρα, 2.200 εκ των οποίων στο Παρίσι. Σύμφωνα με το γαλλικό υπουργείο Εσωτερικών, ο αριθμός των διαδηλωτών είναι σχεδόν πέντε φορές μικρότερος απ’ ότι ήταν την περασμένη εβδομάδα.\nΣύμφωνα με το δίκτυο France Info, ένας άνδρας και μια γυναίκα επέβαιναν χθες το απόγευμα σε αυτοκίνητο, το οποίο κατευθυνόταν προς την κοινότητα Σουασόν κοντά στα σύνορα με το Βέλγιο. Ο οδηγός του οχήματος παρατήρησε ότι υπήρχαν οδοφράγματα που είχαν στήσει τα «κίτρινα γιλέκα» και έκανε εί τόπου στροφή που είχε ως αποτέλεσμα να μπει στο αντίθετο ρεύμα και να συγκρουστεί με άλλο όχημα. Η γυναίκα σκοτώθηκε, ενώ ο οδηγός συνελήφθη και παραδόθηκε σε αστυνομικό τμήμα της Σουασόν.\n«Είναι ακριβώς η στιγμή που δεν πρέπει να σταματήσουμε (...) Οφείλουμε να συνεχίσουμε», δηλώνει σήμερα ένας από τους επικεφαλής του κινήματος, ο Ερίκ Ντρουέ, σε βίντεο που ανήρτησε στο Facebook. «Αυτό που έκανε ο Μακρόν τη Δευτέρα, είναι μια έκκληση για να συνεχίσουμε διότι αρχίζει να δίνει κάτι και, προερχόμενο απ' αυτόν, είναι ασυνήθιστο» ανέφερε ο ίδιος.\nΚΟΣΜΟΣ\t· ΓΑΛΛΙΑ\t· ΠΑΡΙΣΙ\t· ΚΙΤΡΙΝΑ ΓΙΛΕΚΑ\t· ΧΗΜΙΚΑ\t· ΑΣΤΥΝΟΜΙΑ\t· ΗΛΥΣΙΑ ΠΕΔΙΑ\t· ΕΠΙΘΕΣΗ ΣΤΡΑΣΒΟΥΡΓΟ\t· ΔΙΑΔΗΛΩΣΕΙΣ


2η κωλοτούμπα ΣΥΡΙΖΑ: Μένει η Cosco στον Πειραιά! | tet-a-tet.gr\n← Επιστροφή στο Οι τρομοκράτες συγχαίρουν τον Τσίπρα!\nΟ Δραγασάκης συμφωνεί με τους Γερμανούς: «Κυβέρνηση Αρχαρίων»! →\n2η κωλοτούμπα ΣΥΡΙΖΑ: Μένει η Cosco στον Πειραιά!\nΦαίνεται ότι η χθεσινή αιφνιδιαστική επίσκεψη του Πρέσβη της Κίνας στην Αθήνα Ziou Xiaoli στον Αλέξη Τσίπρα …συμμόρφωσε τον επικεφαλής του 40μελούς υπουργικού συμβουλίου της πατρίδας μας! Έτσι, σήμερα στην τελετή παράδοσης-παραλαβής του Υπουργείου Ναυτιλίας, ο νέος Υπουργός Θόδωρος Δρίτσας (φωτογραφία) ..ανέκρουσε πρύμναν!\n«Κάθε τι που έχει εγκατασταθεί με σύμβαση στη χώρα μας είναι σεβαστό. Όσον αφορά στην παραχώρηση του σταθμού εμπορευματοκιβωτίων στην COSCO, στεκόμαστε με πολύ σοβαρότητα απέναντι στις συμβατικές υποχρεώσεις του ελληνικού κράτους. Θέλουμε κάθε τέτοια σύμβαση να ανταποκρίνεται στις ανάγκες της ελληνικής κοινωνίας. Πέρα από τη συζήτηση που θα ανοίξουμε για αυτή την συμφωνία, το πρώτιστο ζήτημα είναι να εντάσσονται στην αναβάθμιση διακρατικών σχέσεων. Στο πλαίσιο αυτό θέλουμε ανοιχτούς ορίζοντες για την αναβάθμιση των σχέσεων με την Κίνα και τον κινεζικό λαό» δήλωσε σήμερα ο κ. Δρίτσας.\nΥπενθυμίζεται ότι πριν από 15 μέρες περίπου ο κ. Δρίτσας, στη διάρκεια της προεκλογικής περιόδου, είχε δηλώσει ότι ο ΣΥΡΙΖΑ δεν αναγνωρίζει τη συμφωνία παραχώρησης του σταθμού εμπορευματοκιβωτίων στην COSCO και τη λειτουργία των δύο προβλητών II και III….


Συνάντηση του OK Greece με την Υπουργό Διοικητικής Ανασυγκρότησης - Ίδρυμα Ανοικτής Γνώσης Ελλάδας OK Greece\nαπό Spyridoula Markou | Σεπ 11, 2017 | Featured, Featured @en, News, Uncategorized @en, Μη κατηγοριοποιημένο, Νέα | 0 Σχόλια\nΣυνάντηση με την Υπουργό Διοικητικής Ανασυγκρότησης, κ. Όλγα Γεροβασίλη, είχε η ομάδα του Open Knowledge Greece το Σάββατο 9 Σεπτεμβρίου. Στη συζήτηση, η οποία έγινε στο περίπτερο του Υπουργείο στο χώρο της 82ης Διεθνής Έκθεσης Θεσσαλονίκης, συμμετείχε και ο Γενικός Γραμματέας, κ. Γρηγόρης Θεοδωράκης.\nΟ Πρόεδρος του Ιδρύματος Ανοιχτής Γνώσης Ελλάδας, κ. Χαράλαμπος Μπράτσας, ενημέρωσε την διοίκηση του Υπουργείου για το έργο και το όραμα του Ιδρύματος, καθώς και για την υλοποίηση των δεσμεύσεων στα πλαίσια του Εθνικού Σχεδίου Δράσης για την Ηλεκτρονική Διακυβέρνηση. Επικεντρώθηκε στην κατάσταση των ανοιχτών δεδομένων σήμερα στην Ελλάδα, τόσο από νομοθετικής όσο και από ποσοτικής/ποιοτικής άποψης. Ανέδειξε την συμβολή και την σημαντικότητά τους στον τρόπο διακυβέρνησης και κατ’ επέκταση στην ποιότητα ζωής των πολιτών. Επίσης, τόνισε την σημασία που θα έχει για την Ελλάδα η διοργάνωση του Open Knowledge Festival τον Μάιο του 2018 στη Θεσσαλονίκη.\nΑπό την πλευρά της, η κ. Γεροβασίλη, ανέφερε στη συζήτηση τις ενέργειες του Υπουργείου που αποσκοπούν στην προαγωγή των δεδομένων, τόσο σε εγχώριο όσο και σε διεθνές επίπεδο. Επεσήμανε, ακόμη, την αλματώδη αύξηση στον αριθμό των δημόσιων ανοιχτών δεδομένων που έχει καταγραφεί τον τελευταίο χρόνο, γεγονός που έχει κοινοποιηθεί και μέσω της ετήσιας Έκθεσης του Υπουργείου. Επίσης, εξέφρασε την επιθυμία της για την υιοθέτηση μιας πολιτικής που θα συμβάλλει στην δημιουργία μιας κουλτούρας υπέρ των ανοιχτών δεδομένων από τους δημόσιους και μη οργανισμούς, αλλά και από τους πολίτες.\nΣυνάντηση με τον κ. Ευκλείδη Τσακαλώτο\nΟλιγόλεπτη συνάντηση με τον Υπουργό Οικονομικών, κ. Ευκλείδη Τσακαλώτο, πραγματοποίησε ο κ. Μπράτσας, στα πλαίσια της παρουσίασης των περιπτέρων των Υπουργείων στη ΔΕΘ. Στο περιθώριο της συζήτησης ο Πρόεδρος του Ιδρύματος είχε την ευκαιρία να παρουσιάσει στον κ. Τσακαλώτο τα αποτελέσματα του χρηματοδοτούμενου, στα πλαίσια του Horizon 2020, ευρωπαϊκού έργου openbudgets.eu και τη συμβολή του στη δημόσια διοίκηση και την ενημέρωση των πολιτών.


Τρεις γυναίκες, πρώτη φορά στο Φεστιβάλ Αθηνών | Πολιτισμός Ειδήσεις\nΤρεις γυναίκες, σκηνοθετούν για πρώτη φορά στο Φεστιβάλ Αθηνών\nΗ Σοφία Μαραθάκη, η Ιόλη Ανδρεάδη και η Ειρήνη Φαναριώτη μιλούν στο The TOC για την πρώτη τους σκηνοθεσία στο φεστιβάλ και τις παραστάσεις που ετοιμάζουν\nΓΡΑΦΕΙ: ΑΡΓΥΡΩ ΜΠΟΖΩΝΗ published 30 Μαϊ. 16 (07:31)\n«Η είσοδος των νέων ανθρώπων στο Φεστιβάλ επιβεβαιώνει την ηλικία τους, τους λέει "ναι, είστε νέοι, μη νιώθετε 100 - τολμήστε και εμείς θα σας βοηθήσουμε", είναι οι πρώτες κουβέντες που μου λέει η Ιόλη Ανδρεάδη όταν τη ρωτώ πώς αισθάνεται για την «πρώτη φορά Φεστιβάλ».\nΗ Ιόλη Ανδρεάδη γεννήθηκε στην Αθήνα και σπούδασε σκηνοθεσία στη RADA και στο King’s College London. Παρά το νεαρό της ηλικίας της έχει σκηνοθετήσει περισσότερες από 25 παραγωγές σε Αθήνα, Λονδίνο, Εδιμβούργο, Βερολίνο, Ρώμη και Νέα Υόρκη. Για το φεστιβάλ Αθηνών ετοιμάζει μια ελεύθερη διασκευή του Βασιλιά Ληρ του Σαίξπηρ που ονομάζεται Young Lear.\n«Επικεντρωθήκαμε μόνο στις σχέσεις μεταξύ των γενεών», λέει «μέσα στο Βασιλιά Ληρ και το έργο διασκευάστηκε ακολουθώντας το θέμα αυτό αλλά με μεγάλη ελευθερία. Έτσι απέκτησε ένα διαφορετικό σκελετό και οι σχέσεις μεταξύ των προσώπων άλλαξαν. Στη συνέχεια φτιάχτηκε μια ιστορία σημερινή, του 2016, μέσα σε ένα θάλαμο αναμονής νοσοκομείου. Η ιστορία αυτή πάει χέρι-χέρι με την ιστορία του Σαίξπηρ. Οι δύο ιστορίες εξελίσσονται παράλληλα, αλλά το κείμενο είναι ένα. Θα λέγαμε ότι είναι ένα πείραμα που διερευνά τη σχέση "πάνω" και "κάτω" κειμένου σε μια ενιαία θεατρική συνθήκη».\nΤι σημαίνει κηνοθέτης στην εποχή της κρίσης; Η Ιόλη ομολογεί ότι «αν νιώθεις σκηνοθέτης πεθαίνεις να σκηνοθετήσεις και δεν θες να σταματήσεις να κάνεις τη δουλειά σου ακόμα κι αν σε σταματά η έλλειψη χρημάτων. Οι μεγάλοι θεσμοί λιγοστεύουν επικίνδυνα, γι' αυτό και είναι μεγάλη ευθύνη να παρουσιάζεις κάτι πολύ υπεύθυνο και ολοκληρωμένο όταν σου δίνεται η ευκαιρία σε έναν από αυτούς. Ταυτόχρονα το βασικό στοίχημα παραμένει, όπως πάντα, να χαρούμε τη διαδικασία».\nΌσο για το Φεστιβάλ Αθηνών πιστεύει ότι τα πολύ δύσκολα πέρασαν. « ‘Ηταν μια πολύ δύσκολη χρονιά για το Φεστιβάλ κι αυτό το βίωσαν με τον ένα ή με τον άλλο τρόπο όλοι οι Έλληνες καλλιτέχνες. Γιατί όταν πλήττεται κάτι στο οποίο στοχεύεις ή κάτι το οποίο ονειρεύεσαι για το μέλλον, βάλλεται μαζί και το όνειρό σου. Και όλων που έχουν το ίδιο με σένα όνειρο. Αποκαθηλωνόμαστε όλοι μαζί, όταν καταρρέει κάτι το οποίο αποτελεί από μόνο του μια προοπτική. Δεν είναι αστείο πράγμα αυτό. Μου αρέσει το πρόγραμμα του Φεστιβάλ όπως διαμορφώθηκε τελικά από το Βαγγέλη Θεοδωρόπουλο και τους συνεργάτες του. Θέλω να δω όσο πιο πολλές παραστάσεις μπορώ. Θέλω να πάει καλά. Έχει μέσα καλλιτέχνες που εκτιμώ».\nΗ Σοφία Μαραθάκη νιώθει πολύ τυχερή που σπούδασε υποκριτική και σκηνοθεσία στην Αθήνα και το Λονδίνο. «Είχα την τύχη να ταξιδέψω όχι πάρα πολύ αλλά αρκετά για να δω πως ζουν κι ενεργούν αλλού οι άνθρωποι. Παρακολούθησα σεμινάρια στο Παρίσι, τη Μόσχα, τη Μαδρίτη και τη Νέα Υόρκη», λέει. Η Σοφία έκανε μια μικρή έκπληξη τον χειμώνα που μας πέρασε με την παράστασή της «Ο Φίλιπ Γκλας αγοράζει μια φρατζόλα ψωμί», ενώ μετά από πολλές περιπλανήσεις, αγωνίες, απογοητεύσεις και περιπέτειες ιδρυσαν με τους Βασίλη Τζαβάρα, Έλενα Τριανταφυλλοπούλου και Εύα Μαραθάκη την ομάδα ΑΤΟΝΑλ.\nΗ παράσταση που ετοιμάζει για το φεστιβάλ είναι βασισμένη στη Φιλονικία του Μαριβώ. Μια παράσταση που εξετάζει τον άνθρωπο ως απελπισμένο μικρό θεό που προσπαθεί να ορίσει τη Φύση θεωρώντας αυτονόητο ότι μπορεί να κάνει πειράματα χρησιμοποιώντας ως πειραματόζωα άλλους ανθρώπους. «Πάντα με εντυπωσιάζει η ανθρώπινη αλαζονεία, η βαθιά πεποίθηση ότι είμαι καλύτερος από τον Άλλο, ότι πάντα έχω δίκιο, ότι είμαι άφθαρτος, ότι σε μένα επιτρέπεται», απαντά όταν τη ρωτώ γιατί διάλεξε αυτό το θέμα. Η πρώτη της σκηνοθεσία στο φεστιβάλ της δημιουργεί τρομερή αγωνία εξαιτίας του μεγέθους της διοργάνωσης, των χώρων και της προβολής των θεαμάτων. Όμως για τη Σοφία το θέατρο είναι ένα αναπόσπαστο κομμάτι της ζωής, επομένως και της δοκιμασίας που εμπεριέχει.\n«Το θέατρο ενισχύει την αίσθηση της διευρυμένης οικογένειας κι έτσι μας επαναφέρει κοντά σε μια πιο φυσική κατάσταση συνύπαρξης. Κατά την άποψή μου το θέατρο έχει τρομερή δύναμη, είναι ένας χώρος όπου επιτρέπεται η κάθε αμφισβήτηση, όπου επαναπροσδιορίζεται ο άνθρωπος σε όλη την γκάμα της ομορφιάς και της ασχήμιας του», τονίζει. Ποιό όμως είναι κατά τη γνώμη της το πιο σοβαρό πρόβλημα στο θέατρο σήμερα; «Ανεβαίνουν καλές παραστάσεις. Υπάρχουν πολλοί ιδιαίτεροι κι αξιόλογοι καλλιτέχνες που δυστυχώς εργάζονται σε ένα απίστευτα θολό επαγγελματικό τοπίο. Σε συνδυασμό δε με την απόλυτη έλλειψη επιχορηγήσεων και την απουσία κινήτρων για τους ιδιώτες χορηγούς έχουμε καταλήξει να προσπαθούμε απεγνωσμένα για να υπάρχουμε».\nΤο θέμα της μοναξιάς είναι το θέμα της παράστασης της Ειρήνης Φαναριώτη, ένα θέμα που ξεκίνησε μέσα από πολλά «γιατί», μέσα από την ανάγκη να εξηγήσει πρωτίστως στον εαυτό της το ανεξήγητο.\nΗ παράσταση Monaksxá (a lonely planet), που ετοιμάζει είναι μια ωδή στην ωμή πραγματικότητά μας. Η Ειρήνη Αποφοίτησε από τη Δραματική σχολή του Ωδείου Αθηνών το 2010 και τη Νομική Σχολή Αθηνών το 2011. Τον Ιανουάριο του 2015 ίδρυσε την ομάδα Terre de Semis και σκηνοθέτησε την πρώτη της παράσταση, ‘ Μεγάλοι Δρόμοι’, βασισμένη σε δύο διηγήματα της Λένας Κιτσοπούλου. Για την παράσταση πήρε εξαιρετικές κριτικές. Η λογοτεχνία είναι πάντα μια πηγή στην οποία καταφεύγει, το έκανε και τώρα «μπλέκοντας» κείμενα λογοτεχνικά ψυχαναλυτικά, επιστημονικά, δημοσιεύματα της επικαιρότητας με σκοπό να παρουσιάσει επί σκηνής κάποιες προσωπικότητες που βιώνουν ή και όχι το αίσθημα της μοναξιάς σε μια συνθήκη ιδιαιτέρως οικεία γι’ αυτούς που νιώθουν μόνοι. Ένα πρωτοχρονιάτικο πάρτι. Με την αλλαγή του χρόνου να φλερτάρει με το αίσθημα της αλλαγής της ροής, ότι κάτι καλό έρχεται, της αναμονής για κάτι νέο, διαφορετικό.\n«Ξεκίνησα από πολύ μικρές και προσωπικές ερωτήσεις που αφορούσαν στον δικό μου μικρόκοσμο και έφτασα τελικά να αναρωτιέμαι για το όλον, το σύμπαν και την πίστη στο Θεό. Ψάχνοντας λοιπόν για τις απαντήσεις, παρατηρούσα το περιβάλλον γύρω μου και διέκρινα μέσα σ’ αυτό τη μοναξιά απ’ την πιο μηδαμινή της έκφραση, σχεδόν απαρατήρητη στην πρώτη ματιά, έως και την εικόνα της που ήξερα πάντα ότι υπάρχει σε μεγάλο βαθμό αλλά είτε ήμουν βολεμένη σ’ αυτό τον μικρόκοσμό είτε πίστευα πως δε μπορούσα να κάνω κάτι», λέει.\nΓια την Ειρήνη η παράσταση είναι σαν ένα πρωτοχρονιάτικο πάρτι, με τους θεατές συνένοχους και συμμέτοχους. Για να μπορέσουν να βιώσουν εμπειρικά αυτό το αίσθημα και τη δύναμη της συνύπαρξης. Όσο για την καινούργια ημέρα του φεστιβάλ, δείχνει αισιόδοξη: «Η χαρά μου είναι μεγάλη γι’ αυτή τη νέα σελίδα στο Φεστιβάλ Αθηνών και Επιδαύρου. Πάντα ελπίζω σε όμορφα πράγματα και πιστεύω πως θα γίνουν. Ο Βαγγέλης Θεοδωρόπουλος, αν μη τι άλλο, έχει το χάρισμα να φτιάχνει αγαπημένες και δεμένες ομάδες -το έχω βιώσει και ως ηθοποιός- και κατ’ επέκταση να ισχύει ‘η ισχύς εν τη ενώσει’ κάτι που με εκφράζει απόλυτα ως τρόπος δουλειάς και συνύπαρξης».


Κορωνοϊός – Ινδία: Πάνω από 2.000 νεκροί και 92.000 κρούσματα – Kontasas.gr\nΚορωνοϊός – Ινδία: Πάνω από 2.000 νεκροί και 92.000 κρούσματα\nΜικρή αύξηση των νεκρών και των κρουσμάτων καταγράφει η Ινδία, η οποία έχει τον τρίτο βαρύτερο απολογισμό θυμάτων της πανδημίας και τον δεύτερο υψηλότερο αριθμό μολύνσεων σε παγκόσμια κλίμακα.\nΣυγκεκριμένα, το ομοσπονδιακό υπουργείο Υγείας της χώρας ανακοίνωσε ότι τις προηγούμενες 24 ώρες υπέκυψαν άλλοι 2.219 ασθενείς με την COVID-19 και επιβεβαιώθηκαν 92.596 κρούσματα του SARS-CoV-2.\nΟ επίσημος απολογισμός της πανδημίας του νέου κορωνοϊού στο γιγαντιαίο ασιατικό κράτος των 1,3 δισεκ. κατοίκων έχει φθάσει μέχρι εδώ τους 353.528 νεκρούς – μία ημέρα αφού ξεπεράστηκε το όριο των 350.000 θανάτων – επί συνόλου σχεδόν 29,1 εκατομμυρίων κρουσμάτων.\nΤην ίδια ώρα, η πρωτεύουσα της Ινδίας προετοιμάζεται να αντιμετωπίσει μια κορύφωση του κύματος της πανδημίας με 37.000 κρούσματα την ημέρα.\nPrevious Previous post: Ισραηλινές επιδρομές σε πόλεις της Συρίας – Αναφορές για θύματα\nNext Next post: Συνεδριάζουν οι ειδικοί: Αποφάσεις για τη μουσική, την απαγόρευση κυκλοφορίας και τους γάμους


Η ΟΜΟΛΟΓΙΑ ΠΙΣΤΕΩΣ ΤΗΣ ΟΙΚΟΥΜΕΝΙΣΤΙΚΗΣ ΠΑΡΑΤΑΞΗΣ ΤΩΝ ΣΧΙΣΜΑΤΙΚΩΝ ΜΙΑΣ ΑΚΟΜΗ ΑΛΛΗΣ ΚΑΙΝΟΥΡΓΙΑΣ ΔΕΥΤΕΡΗΣ ΠΑΡΑΛΛΗΛΗΣ ΞΕΧΩΡΙΣΤΗΣ ΚΑΙ ΔΙΑΦΟΡΕΤΙΚΗΣ ΕΚΚΛΗΣΙΑΣ ΑΠΟΤΕΙΧΙΣΜΕΝΩΝ Γ.Ο.Χ. ΝΕΟΥ ΗΜΕΡΟΛΟΓΙΟΥ ΑΓΑΠΗΣΑΝ ΤΟΝ ΠΑΠΑ ΤΟΥ ΒΑΤΙΚΑΝΟΥ ΑΦΟΥ ΤΟΝ ΚΑΝΟΥΝ ΤΥΦΛΗ ΥΠΑΚΟΗ. ΑΓΑΠΗΣΑΝ ΤΗΝ ΦΡΑΓΚΙΚΗ ΠΑΡΑΔΟΣΗ ΤΩΝ ΠΑΠΩΝ ΤΗΣ ΔΥΣΕΩΣ. ΑΓΑΠΗΣΑΝ ΤΗΝ ΛΑΤΙΝΙΚΗ ΑΣΕΒΕΙΑ ΤΗΣ ΑΙΡΕΤΙΚΗΣ ΡΩΜΗΣ. ΘΕΛΟΥΝ ΝΑ ΕΟΡΤΑΖΟΥΝ ΜΕ ΤΟΥΣ ΠΑΠΙΚΟΥΣ ΚΑΙ ΟΧΙ ΜΕ ΤΟΥΣ ΟΡΘΟΔΟΞΟΥΣ. ΑΓΑΠΗΣΑΝ ΤΗΝ ΔΙΑΣΤΡΟΦΗ ΤΩΝ ΚΑΡΔΙΝΑΛΙΩΝ ΚΑΙ ΠΕΤΑΞΑΝ ΤΗΝ ΠΡΑΞΗ ΤΩΝ ΑΓΙΩΝ ΠΑΤΕΡΩΝ ΤΗΣ ΟΡΘΟΔΟΞΟΥ ΑΝΑΤΟΛΙΚΗΣ ΕΚΚΛΗΣΙΑΣ. ΜΕΘΥΣΑΝ ΜΕ ΤΗΝ ΠΛΑΝΗ ΤΟΥ ΑΝΤΙΧΡΙΣΤΟΥ ΠΑΠΑ ΠΟΥ ΤΟΥΣ ΚΕΡΑΣΕ ΣΧΙΣΜΑΤΙΚΟ ΟΙΚΟΥΜΕΝΙΣΤΙΚΟ ΚΡΑΣΙ ΑΠΟ ΤΑ ΒΑΡΕΛΙΑ ΤΗΣ ΜΑΣΟΝΙΑΣ. ΤΟ ΠΑΙΖΟΥΝ ΚΑΙ ΑΠΟΤΕΙΧΙΣΜΕΝΟΙ ΑΠΟ ΤΟΥΣ ΟΙΚΟΥΜΕΝΙΣΤΕΣ ΕΝΩ ΟΙ ΙΔΙΟΙ ΕΙΝΑΙ ΑΝΑΘΕΜΑΤΙΣΜΕΝΟΙ ΑΠΟ ΤΗΝ ΜΙΑ ΟΡΘΟΔΟΞΗ ΕΚΚΛΗΣΙΑ ΤΗΣ ΑΝΑΤΟΛΗΣ. | ΟΡΘΟΔΟΞΗ ΟΜΟΛΟΓΙΑ - ΑΚΑΙΝΟΤΟΜΗΤΟ ΠΛΗΡΩΜΑ ΤΗΣ ΟΡΘΟΔΟΞΟΥ ΕΚΚΛΗΣΙΑΣ-


Τα 10 καλύτερα ξενοδοχεία κοντά σε: Wyoming Home\nΤα καλύτερα ξενοδοχεία κοντά σε: Wyoming Home, Τσεγιέν\n216 W Lincolnway, Τσεγιέν, WY 82001-4410\nWyoming Home: Διαβάστε κριτικές\nΣε οποιαδήποτε απόσταση από: Wyoming Home\nΦίλτροΣε οποιαδήποτε απόσταση από: Wyoming Home\n0,1 χλμ. από Wyoming Home\n0,3 χλμ. από Wyoming Home\n1,2 χλμ. από Wyoming Home\n1,7 χλμ. από Wyoming Home\n1,8 χλμ. από Wyoming Home\n1,9 χλμ. από Wyoming Home\n2,0 χλμ. από Wyoming Home\n2,6 χλμ. από Wyoming Home\n2,9 χλμ. από Wyoming Home\n3,1 χλμ. από Wyoming Home\n3,8 χλμ. από Wyoming Home\n3,9 χλμ. από Wyoming Home\n4,3 χλμ. από Wyoming Home\n4,9 χλμ. από Wyoming Home\n9,3 χλμ. από Wyoming Home


DLP vertical lines problem (πρόβλημα κάθετων γραμμών) | projectorjunkies\nΔιάφορα περι calibration\nPanasonic PT-EZ580 Full Review\nΝέοι βιντεοπροβολείς από την BenQ\nΜια πιθανή βλάβη που μπορεί να αντιμετωπίσετε σε DLP προβολέα είναι η παρουσίαση κατά την προβολή μίας ή και περισσοτέρων κάθετων γραμμών. Οι γραμμές αυτές είναι συνήθως μόνιμες (ή παρουσιάζονται μετά από μερικά λεπτά λειτουργίας) και παρουσιάζονται ακόμη και αν δεν έχουμε συνδέσει πηγή, έχοντας λευκό ή μαύρο χρώμα.\nΓια παράδειγμα, στον παρακάτω προβολέα έχουμε την μόνιμη εμφάνιση δυο λευκών γραμμών.\nΟι αιτίες αυτής της βλάβης μπορεί να είναι αρκετές, από το socket του DMD chip μέχρι το κύκλωμα τροφοδοσίας των μνημών ή των επεξεργαστών διαχείρισης του DMD. Στο παρόν άρθρο όμως θα ασχοληθούμε με μια κλασική “ελαφριά” περίπτωση που είναι μια κλασική βλάβη του chip επεξεργασίας DLP. Αν σε έναν προβολέα DLP το DMD chip είναι η καρδιά του τότε το chip επεξεργασίας θα μπορούσαμε να το χαρακτηρίσουμε ως τον πνεύμονα, το οποίο διαχειρίζεται το DMD chip και τον τρόπο που αυτό θα “εργάζεται” ώστε να πραγματοποιηθεί η προβολή του υλικού που τροφοδοτούμε τον προβολέα μας στο πανί.\nΤο συγκεκριμένο chip στις περισσότερες περιπτώσεις μοιάζει με αυτό\nΣτην κάτω του μεριά είναι κάπως έτσι\nΑυτά τα chip είναι λεγόμενης τεχνολογίας BGA (ball grid array). Με τον όρο ball grid array chip περιγράφουμε στην ουσία τον τρόπο που το chip αυτό συνδέεται στην ηλεκτρονική πλακέτα/κύκλωμα. Τα chip BGA είναι στην ουσία surface mount και η διαφορά από τα απλά chip είναι ότι οι ακροδέκτες τους βρίσκονται στην κάτω του πλευρά σε μορφή μικρών μπαλών και όχι περιμετρικά όπως έχουμε συνηθίσει. Στις παρακάτω φωτογραφίες μπορείτε να δείτε τις διαφορές ενός BGA chip με ενός απλού.\nΗ διάταξη BGA μας δίνει αρκετά πλεονεκτήματα με βασικότερο τις περισσότερες επαφές που δεν θα χωρούσαν σε καμία περίπτωση σε μια κανονική διάταξη εκτός και αν κάναμε το chip τεράστιο κάτι που φυσικά δεν θα βόλευε χωροταξικά όλο το κύκλωμα.\nΆλλο πλεονέκτημα είναι η μικρότερη ανεπιθύμητη αυτεπαγωγή εξαιτίας του μικρότερο μήκους των επαφών της διάταξης BGA και τέλος, η καλύτερη απαγωγή θερμοκρασίας εξαιτίας της μικρότερης θερμικής αντίστασης των πολλών επαφών/μπαλών που επιτρέπει την ευκολότερη ροή της θερμοκρασίας που αναπτύσσει το chip προς την υπόλοιπη πλακέτα και στη συνέχεια στο περιβάλλον.\nΔυστυχώς όμως η διάταξη BGA εκτός από πλεονεκτήματα διαθέτει και μειονεκτήματα με πρώτο και καλύτερο αυτό το οποίο δημιουργεί το πρόβλημα που αναλύουμε σε αυτό μας το άρθρο.\nΟι στρογγυλές κοντές επαφές του BGA chip δεν είναι αρκετά εύκαμπτες όπως τα κλασικά μακριά “ποδαράκια” των απλών chip έτσι κατά την διαστολή/συστολή του κυκλώματος (της πλακέτας) εξαιτίας της θερμότητας, κάποιες κολλήσεις μεταξύ chip και κυκλώματος μπορούν να σπάσουν, να αποκολληθούν, δημιουργώντας προβλήματα στην λειτουργία όλου του κυκλώματος.\nΗ κλασσικότερη βλάβη που ίσως πολλοί από εσάς να έχετε αντιμετωπίσει κιόλας, συμβαίνει στα BGA chip στις κάρτες γραφικών των Laptop με αποτέλεσμα την εμφάνιση γραμμών ή διαφόρων τεχνουργημάτων στην οθόνη.\nΜια τέτοια βλάβη στις επαφές ενός BGA chip αφού πρώτα διαγνωσθεί, λύνεται με το λεγόμενο reflow, επανακόλληση δηλαδή των επαφών του chip.\nΜια τέτοια διαδικασία σε chip BGA γίνεται με εξειδικευμένα μέσα όπως σταθμός θερμού αέρα ή σταθμό υπερύθρων μιας και δεν υπάρχει απευθείας πρόσβαση στις επαφές που θέλουμε να επανακολλήσουμε.\nΣημαντικό είναι να γνωρίζουμε την θερμοκρασία και χρόνο κόλλησης κάθε συγκεκριμένου chip (αναφέρεται στο datasheet κάθε κατασκευαστή) ώστε να μην ξεπεράσουμε το όριο και “ψήσουμε” το chip ή και το κύκλωμα ακόμη.\nΧοντρικά και κατά μέσο όρο, θα λέγαμε ότι θα πρέπει να θερμάνουμε το chip περίπου στους 250 βαθμούς για χρόνο μεταξύ 30 δευτερολέπτων και ενός λεπτού. Εγώ έκανα reflow το συγκεκριμένο chip με σταθμό θερμού αέρα, με μικρή κεφαλή, ώστε να ελέγχω καλύτερα την ροή αέρα για να μην προκαλέσω κάποια μη επιθυμητή αποκόλληση μικρότερου υλικού που βρίσκεται κοντά στο chip.\nΚάνοντας σταθερές κυκλικές κινήσεις προσπαθούμε να δώσουμε την επιθυμητή θερμοκρασία στο chip σε όλη του τη επιφάνεια (σημαντικό) όσο πιο ομοιόμορφα μπορούμε. Όταν φτάσουμε στην επιθυμητή θερμοκρασία προσπαθούμε να την διατηρήσουμε για τον χρόνο που πρέπει ώστε να επιτευχθεί η επανακόλληση.\nΑν κοντά στο BGA chip υπάρχουν μικρότερα υλικά καλό είναι να τα καλύψουμε με αλουμινόχαρτο ώστε η θερμοκρασία να ανακλάτε και να μην περνάει σε αυτά, όπως χαρακτηριστικά βλέπουμε στην παρακάτω φωτογραφία/παράδειγμα.\nΣημαντικό σε όλη τη διαδικασία για να εξασφαλίσουμε ένα επιτυχημένο reflow είναι να ελέγχουμε την θερμοκρασία με laser όργανο ώστε να γνωρίζουμε που βαδίζουμε με σχετική ακρίβεια.\nΜια λάθος ή “κακή” κόλληση θα σημαίνει δυστυχώς ότι η αποκόλληση επαφών του chip θα επαναληφθεί σε σύντομο χρονικό διάστημα και θα πρέπει να επαναλάβουμε την διαδικασία από την αρχή παρόλο την αρχικά φαινομενική μας επιτυχία. Δυστυχώς κάνοντας reflow με σταθμό θερμού αέρα ο μοναδικός μας σύμμαχος ώστε να κρίνουμε αν η κόλληση είναι επιτυχημένη ή μερικώς επιτυχημένη είναι η εμπειρία σε αντίστοιχες κολλήσεις μιας και δεν υπάρχει οπτική επαφή, χωρίς αυτό να σημαίνει ότι δεν μπορεί ο καθένας με τον κατάλληλο εξοπλισμό και υπομονή να πετύχει εξαιρετικό αποτέλεσμα.\nΣτη δική μας περίπτωση η επανακόλληση έγινε επιτυχημένα και ιδού το τελικό αποτέλεσμα, η εικόνα του προβολέα “ξεφορτώθηκε” επιτέλους τις λευκές κάθετες γραμμές που τον καθιστούσαν μη λειτουργικό.\nΕλπίζω να βρήκατε το τεχνικό μας άρθρο ενδιαφέρον και γιατί όχι και χρήσιμο.\nΕίναι το μέλλον στην βιντεοπροβολή η τεχνολογία laser;\n22 Σεπτεμβρίου 2015 στις 12:36\nΠολυ ωραια παρουσιαση Νικολα και αλλη μια επιχειρηση που ελαβε αισιο τελος στα χερια σου!\n30 Σεπτεμβρίου 2015 στις 08:06\nΠολύ δύσκολο ενχείρημα, υπόψιν οι εταιρίες δεν το αναλαμβάνουν, Αυτή ακριβώς είναι και η βλάβη σε όλα τα PS3 FAT τα πρώτα, το γνωστό YLOD. H SONY το θεωρεί μη επισκευάσιμο. Μπράβο Νίκο…\nΥ.Γ. Να σου φέρω και ένα PS3 έστω και για πειραματισμό;\n2 Οκτωβρίου 2015 στις 07:16\nΔημήτρη και βέβαια να μου το φέρεις, άλλα μαζί φέρε και το fifa 2016 για να το δοκιμάσουμε κιόλας! 🙂\nΟ/Η ΠΑΛΙΑΤΣΟΥ ΟΥΡΑΝΙΑ λέει:\n20 Ιανουαρίου 2017 στις 16:51\nΑντιμετωπίζω το ίδιο πρόβλημα!!\nΠού μπορούμε να σας βρούμε?


Εικόνα : Fuoriclasse\nΟι εκπαιδευτικές παρεμβάσεις του Fuoriclasse εντός και εκτός των σχολείων προτείνονται για την 4η-5η τάξη δημοτικού και την 2α-3η τάξη του γυμνασίου, ώστε να υποστηρίξουν τη μετάβαση μεταξύ σχολικών βαθμίδων. Το πρόγραμμα λειτουργεί σε τέσσερις συμπληρωματικούς, πολυδιάστατους τομείς παρέμβασης:\nΕνίσχυση και ανάκτηση δεξιοτήτων και μάθησης των σχολείων\nΠολιτιστικά ψυχαγωγικά εργαστήρια.\nΜέτρα σε επίπεδο συστήματος για την αναβάθμιση των γνώσεων των εκπαιδευτικών και την ευαισθητοποίηση των γονέων.\nΑποτελεσματική και άτυπη στήριξη της μάθησης σε μη σχολικά πλαίσια.\nΣτις δράσεις Fuoriclasse συγκαταλέγονται, για παράδειγμα, παρακινητικά εργαστήρια στη διάρκεια των σχολικών ωρών, «σχολικές κατασκηνώσεις» ως μη τυπική εκπαίδευση, συνοδός μελέτης για τους μαθητές/τις μαθήτριες με μαθησιακές δυσκολίες, συμβουλές για την ενίσχυση της ευεξίας στο σχολείο και συναντήσεις που διευκολύνουν τον διάλογο μεταξύ του σχολείου και της οικογένειας.\nΌπως προκύπτει από την αξιολόγηση οι καθυστερημένες προσελεύσεις στο σχολείο έχουν μειωθεί στο μισό, οι σχολικές απουσίες έχουν επίσης μειωθεί και οι οικογένειες ενδιαφέρονται περισσότερο για τις σχολικές επιδόσεις των παιδιών τους.\nΙδιωτική χρηματοδότηση; Τοπική χρηματοδότηση


Γιώργος Κατρούγκαλος: Ο νέος ΣΥΡΙΖΑ πρέπει να φτάνει έως τις παρυφές της συντηρητικής παράταξης - Συνεντεύξεις | News 24/7\nΗΠΑ: Μαύρες προβλέψεις για την κορύφωση της πανδημίας\nΓιώργος Κατρούγκαλος: Ο νέος ΣΥΡΙΖΑ πρέπει να φτάνει έως τις παρυφές της συντηρητικής παράταξης\n"Πρέπει ο νέος ΣΥΡΙΖΑ να εκφράσει όχι μόνον την πληθυντική αριστερά αλλά το σύνολο της δημοκρατικής παράταξης, συμπεριλαμβανομένου του δημοκρατικού -σε διάκριση με το "ακραίο"- κέντρου, έως τις παρυφές της συντηρητικής παράταξης", αναφέρει ο τομεάρχης Εξωτερικών, ενώ ζητά να μην επικρατήσουν λογικές κομματισμού και ρεβανσισμού στο ΥΠΕΞ.\n27 Ιουλίου 2019 08:16\nΣε ερώτηση για το εάν ο Αλέξης Τσίπρας πρέπει να απευθύνει πρόταση διαλόγου στην Φώφη Γεννηματά απαντά: «Η πρόταση μας για μια ευρύτατη συμμαχία όλων των προοδευτικών δυνάμεων έχει διατυπωθεί και στην Ευρώπη και στην Ελλάδα, δυστυχώς εδώ σε ώτα μη ακουόντων. Οι περισσότεροι ψηφοφόροι του ΚΙΝΑΛ δεν επιθυμούσαν την επιστροφή της Δεξιάς στην εξουσία. Η ηγεσία του όμως ουσιαστικά έδωσε ένα μονομέτωπο αγώνα κατά του ΣΥΡΙΖΑ, επιδιώκοντας, ματαίως, τη στρατηγική του ήττα. Φαίνεται, επιπλέον, ότι ορισμένα στελέχη δεν αποκλείουν την επαναθεμελίωση στρατηγικής σχέσης με τη ΝΔ μέσω του εκλογικού νόμου. Εμείς θα συνεχίσουμε να επιδιώκουμε τη συγκρότηση του ευρύτερου δυνατού μετώπου της δημοκρατικής παράταξης με θετικό τρόπο, όχι απλώς ως μετώπου αντιπολίτευσης. Από το ΚΙΝΑΛ εξαρτάται απολύτως αν θα ανταποκριθεί».\nΟ Γ. Κατρούγκαλος απευθύνει προειδοποίηση προς την ηγεσία του υπουργείου Εξωτερικών να μην επικρατήσουν λογικές κομματισμού και ρεβανσισμού, ενώ αναφέρεται λεπτομερώς στο νομοσχέδιο για το «επιτελικό κράτος».\nΗ συνέντευξη του Γιώργου Κατρούγκαλου στο News 24/7 για το μέλλον του προοδευτικού χώρου έχει ως εξής:\nΠολλοί εκτιμούν πως από τον ΣΥΡΙΖΑ την επόμενη ημέρα των εκλογών λείπει η διαμόρφωση μιας στρατηγικής εναλλακτικής πρότασης. Η δική σας άποψη;\nΔεν συμφωνώ. Αντιθέτως, η υιοθέτηση από την κυβέρνηση ενός αμαλγάματος νεοφιλελεύθερων πολιτικών με ακροδεξιά χροιά, αναδεικνύει το ριζικά διαφορετικό πρόγραμμα του ΣΥΡΙΖΑ. Ακόμη και όσο διαρκούσαν τα μνημόνια το στίγμα μας ήταν διακριτό, σε μία σειρά από θέματα που ήδη απασχολούν την επικαιρότητα: για παράδειγμα, προστατεύσαμε από την ιδιωτικοποίηση την ενέργεια και το νερό, διατηρήσαμε τον δημόσιο και αναδιανεμητικό χαρακτήρα της κοινωνικής ασφάλισης, προστατεύσαμε τα εργασιακά δικαιώματα και επαναφέραμε τις συλλογικές συμβάσεις εργασίας. Η Ελλάδα πλέον βρίσκεται εκτός μνημονίων και εκτός κρίσης και αυτό είναι από τα μεγαλύτερα επιτεύγματα της διακυβέρνησης μας. Από δω και εμπρός δεν έχουμε μόνον ως στόχο την προγραμματική αντιπολίτευση, μέσα και έξω από τη Βουλή, για την προστασία των κατακτήσεων του λαού μας. Θα αναδεικνύουμε παράλληλα την εναλλακτική μας κυβερνητική πρόταση, που συνοψίζεται στην ανάγκη να υπάρχει ανάπτυξη για όλους και όχι για λίγους, με πλήρη προστασία των εργασιακών και κοινωνικών δικαιωμάτων.\nΕνόψει του διαλόγου που έχει ξεκινήσει στο εσωτερικό σας, εκτιμάτε ότι ο ΣΥΡΙΖΑ- Προοδευτική Συμμαχία πρέπει να ενιαιοποιηθεί προοπτικά ως κόμμα;\nΌλοι συμφωνούμε ότι πρέπει ο νέος ΣΥΡΙΖΑ να εκφράσει όχι μόνον την πληθυντική αριστερά αλλά το σύνολο της δημοκρατικής παράταξης, συμπεριλαμβανομένου του δημοκρατικού -σε διάκριση με το «ακραίο»- κέντρου, έως τις παρυφές της συντηρητικής παράταξης. Τώρα, με ποια συγκεκριμένη οργανωτική μορφή θα εκφραστεί αυτή η ανάγκη, είναι θέμα ανοικτό για την δημοκρατική συζήτηση που έχει ήδη ξεκινήσει.\nΗ στρατηγική –όπως λέτε- επιλογή της Προοδευτικής Συμμαχίας μπορεί να προχωρήσει ακόμα και με κάποιες απώλειες, αν ορισμένοι σύντροφοί σας δεν θελήσουν να ακολουθήσουν;\nΔεν έχω ακούσει ακόμη κάποιον να διαφωνεί. Προφανώς όμως δεν μπορούμε να αναγκάσουμε κανένα να κινηθεί σε δρόμο που δεν θέλει να πάρει.\nΜήπως πρέπει να γίνει πρόταση από τον Αλέξη Τσίπρα και στη Φώφη Γεννηματά, αρχικά για «μέτωπο της αντιπολίτευσης», όπως κάποιοι υποστηρίζουν;\nΗ πρόταση μας για μια ευρύτατη συμμαχία όλων των προοδευτικών δυνάμεων έχει διατυπωθεί και στην Ευρώπη και στην Ελλάδα, δυστυχώς εδώ σε ώτα μη ακουόντων. Οι περισσότεροι ψηφοφόροι του ΚΙΝΑΛ δεν επιθυμούσαν την επιστροφή της Δεξιάς στην εξουσία. Η ηγεσία του όμως ουσιαστικά έδωσε ένα μονομέτωπο αγώνα κατά του ΣΥΡΙΖΑ, επιδιώκοντας, ματαίως, τη στρατηγική του ήττα. Φαίνεται, επιπλέον, ότι ορισμένα στελέχη δεν αποκλείουν την επαναθεμελίωση στρατηγικής σχέσης με τη ΝΔ μέσω του εκλογικού νόμου. Εμείς θα συνεχίσουμε να επιδιώκουμε τη συγκρότηση του ευρύτερου δυνατού μετώπου της δημοκρατικής παράταξης με θετικό τρόπο, όχι απλώς ως μετώπου αντιπολίτευσης. Από το ΚΙΝΑΛ εξαρτάται απολύτως αν θα ανταποκριθεί.\nΩς κόμμα έχετε αποκοπεί από Αυτοδιοίκηση, συνδικάτα και πολλούς άλλους μαζικούς φορείς. Τι πρέπει να γίνει στο συγκεκριμένο θέμα;\nΟ ΣΥΡΙΖΑ, παρά την ανάδειξη του ως κόμματος εξουσίας, εξακολουθεί να υποεκπροσωπείται, ιδίως ως προς τις οργανωμένες του δυνάμεις, στα συνδικάτα, την αυτοδιοίκηση και τους μαζικούς φορείς. Για το λόγο αυτό πρέπει να ανοίξει αποφασιστικά στην κοινωνία, να πάψει να είναι οργανωτικά κόμμα του 3%. Αλλά προσοχή! Δεν αρκεί γι’αυτό να αυξηθούν απλώς τα μέλη του. Πρέπει να μετεξελιχθεί σε ένα σύγχρονο κόμμα της αριστεράς με τα χαρακτηριστικά που περιέγραψε αδρά ο Αλέξης Τσίπρας στην πρόσφατη συνεδρίαση της Κεντρικής Επιτροπής: Να γίνει κόμμα μαζικό, νεανικό, πράσινο, εκφραστής της όλης προοδευτικής παράταξης.\nΉθελα μια πρώτη εκτίμησή σας για την εξωτερική πολιτική της νέας κυβέρνησης, μετά τις πρώτες τοποθετήσεις του πρωθυπουργού και του υπουργού Εξωτερικών κατά τη διάρκεια των προγραμματικών δηλώσεων…\nΔεν θέλω να κρίνω πρόωρα την εξωτερική πολιτική της νέας κυβέρνησης. Και τούτο γιατί, όπως ρητά ξεκαθάρισα στην ομιλία μου στη Βουλή επί των προγραμματικών, θέλουμε να υπάρχουν συναινέσεις, συνέχεια και ενότητα στον τομέα αυτό, ιδίως ως προς τα εθνικά θέματα. Μέχρι στιγμής, στα κρίσιμα και τα επείγοντα, όπως η αντιμετώπιση της τουρκικής προκλητικής συμπεριφοράς, η κυβέρνηση τροχιοδρομεί στις ράγες της δικής μας πολιτικής και ορθώς πράττει. Μένει να δούμε, όταν θα σχεδιάσει η ίδια τη στρατηγική της, αν θα συνεχίσει την ίδια ενεργητική πολιτική που εμείς ασκήσαμε και που επιβεβαίωσε τη χώρα μας ως εγγυητή και εξαγωγέα σταθερότητας στην περιοχή ή θα ακολουθήσει μία πεπατημένη αδράνειας, όπως άλλες κυβερνήσεις της ΝΔ στο παρελθόν.\nΜε ιδιαίτερη προσοχή παρακολουθούμε και τις εξελίξεις στο εσωτερικό του Υπουργείου Εξωτερικών, σε ό,τι αφορά την ανάγκη να μην επικρατήσουν εκεί λογικές κομματισμού και ρεβανσισμού. Υπάρχουν ήδη δείγματα γραφής που δικαιολογημένα μας ανησυχούν και που παρακολουθούμε στενά ως προς την εξέλιξή τους. Δεν πρέπει να παρεξηγηθεί η αυτοσυγκράτηση που δείχνουμε μέχρι στιγμής, για προφανείς εθνικούς λόγους, ως ανοχή σε φαινόμενα που δεν έχουν θέση στο Υπουργείο που χαράσσεται και εκτελείται η εξωτερική πολιτική της χώρας.\nΘα ήθελα επίσης ένα σχόλια σας για το πρώτο νομοσχέδιο που κατέθεσε η κυβέρνηση, για το λεγόμενο «Επιτελικό Κράτος», δεδομένου ότι το πρώτο σας κυβερνητικό πόστο ήταν αυτό της Διοικητικής Ανασυγκρότησης.\nΝόμο για το κομματικό κράτος θα έπρεπε να το πούνε. Όπως σχολίασε ήδη ο αρμόδιος Τομεάρχης του ΣΥΡΙΖΑ, Χρήστος Σπίρτζης, το πολυδιαφημισμένο αυτό νομοσχέδιο σηματοδοτεί την απόπειρα για την ολική επαναφορά του κράτους της Δεξιάς. Εντελώς ενδεικτικά, γιατί αναλυτικά θα τα πούμε στη Βουλή, το νομοσχέδιο επαναφέρει το θεσμό των κομματικών γενικών γραμματέων, σταματώντας την διαδικασία επιλογής τεχνοκρατών που είναι ήδη σε εξέλιξη, και μάλιστα με κατατεμαχισμό της οργάνωσης και της διοίκησης των υπουργείων που θα πλήξει καίρια την αποτελεσματικότητα τους. Προβλέπει μία υδροκέφαλη Προεδρία της Κυβέρνησης με πέντε γενικές και μία ειδική γραμματεία, επανδρωμένη με ένα στρατό 100 μετακλητών, υπάγοντας απευθείας στον Πρωθυπουργό όχι μόνον την ΕΥΠ αλλά και την ΕΡΤ και το Αθηναϊκό Πρακτορείο. Και αντίθετα με την προεκλογική δημαγωγία, αυξάνει και δεν μειώνει τον αριθμό των μετακλητών υπαλλήλων. Προβλέπονται 8 μετακλητοί και 10 συνεργάτες ανά Υπουργό και επιπλέον 1 για κάθε μία Γενική Γραμματεία που λειτουργεί στο Υπουργείο. Θυμίζω ότι επί δικής μας διακυβέρνησης (άρθρο 23 ν. 4320/2015) προβλέπονταν μόνον 4 μετακλητοί και 3 ειδικοί συνεργάτες για κάθε Υπουργό.


Το μωρό έρχεται και πρέπει να το γιορτάσετε!\nΗ καλύτερη σας φίλη είναι έγκυος και θέλετε να οργανώσετε ένα αξέχαστο πάρτι για τον ερχομό του νέου μέλους!\nΕγώ και η ομάδα μου είμαστε εδώ να σας βοηθήσουμε! Το αποτέλεσμα εγγυημένα ΤΕΛΕΙΟ!\nΈμπειροι διοργανωτές εκδηλώσεων, θα οργανώσουν και θα συντονίσουν όλη την εκδήλωση και θα καλύψουν όλες σας τις ανάγκες!


Συνάντηση Τραμπ - Μητσοτάκη: «Οι Αμερικανοί δυσανασχετούν για τη σχέση Ελλάδας - Κίνας» - Sputnik Ελλάδα\n13:27 25 ΦΕΒΡΟΥΑΡΙΟY 2020\n07:13 03.12.2019 Λήψη σύντομου url\nΠόσες πιθανότητες έχει να συναντήσει ο Κυριάκος Μητσοτάκης τον Ντόναλντ Τραμπ αύριο; Θα θέσει ο Μητσοτάκης το θέμα της τουρκικής προκλητικότητας;\nΌλα τα βλέματα είναι στραμμένα στη Σύνοδο Κορυφής του ΝΑΤΟ που ξεκινάει σήμερα στο Λονδίνο.\nΜπορεί ο Λευκός Οίκος να ανακοίνωσε επίσημα τη συνάντηση Ντόναλντ Τραμπ- Κυριάκου Μητσοτάκη στις αρχές του νέου έτους - και συγκεκριμένα στις 7 Ιανουαρίου - ωστόσο, ένα από τα βασικά ερωτήματα που τίθενται, είναι αν οι δύο άνδρες θα έχουν κάποια κατ' ιδίαν συνάντηση στο πλαίσιο της Συνόδου Κορυφής.\n«Είναι δύσκολο να γίνει διμερής συνάντηση αύριο. Και αυτό γιατί η προσοχή θα είναι στραμμένη σε άλλα θέματα, με τον χρόνο του Αμερικανού προέδρου να είναι περιορισμένος. Υπάρχει μια ευρεία ατζέντα για τουλάχιστον 135 διαφορετικά ζητήματα, που, μεταξύ άλλων, αφορούν τη Μέση Ανατολή, τη Βόρεια Αφρική, το ISIS, τον κυβερνοπόλεμο. Μου φαίνεται δύσκολο να βρεθεί χρόνος για επιμέρους ζητήματα», επισημαίνει μεταξύ άλλων στο Sputnik ο Διεθνολόγος - στρατηγικός αναλυτής Θανάσης Δρούγος.\nΤι μπορεί να συζητήσει ο Τραμπ με τον Μητσοτάκη;\n«Δεν αποκλείω ο Έλληνας Πρωθυπουργός να θίξει την τουρκική προκλητικότητα εάν συναντήσει τον Τραμπ», τονίζει ο αναλυτής, ενώ, την ίδια στιγμή, καθιστά σαφές ότι διαφωνεί με την προοπτική της αναφοράς.\n«Είμαι εναντίον οποιασδήποτε αναφοράς στη συνάντηση Μητσοτάκη στο ΝΑΤΟ. Και μόνο να το θίξει ο πρωθυπουργός, θα δημιουργήσει μια μεγάλη κόντρα με τον Ερντογάν. Θα δημιουργηθεί πανδαιμόνιο, που δεν αφορά πολλούς από τους ηγέτες άμεσα.\nΑκόμα και να τεθεί η τουρκική προκλητικότητα στον Τραμπ, εκτιμώ ότι δεν θα πάρει άμεσα θέση, καθότι οι ΗΠΑ μπαίνουν σε προεκλογική περίοδο. Μόνο 10 μήνες μεσολαβούν έως τις αμερικανικές εκλογές.\nΜην ξεχνάμε ότι το ΝΑΤΟ δεν πρόκειται ποτέ μα ποτέ να πάρει θέση ανάμεσα σε δύο κράτη-μέλη. Ας θυμηθούμε την ιστορία του: Το ίδιο συνέβη και στην περίπτωση Ισπανίας- Βρετανίας για το Γιβραλτάρ αλλά και γενικά στην περίπτωση Ελλάδας- Τουρκίας», σημειώνει χαρακτηριστικά.\nΟι Αμερικανοί δεν βλέπουν με καλό μάτι τις σχέσεις Μητσοτάκη με Γερμανία και Κίνα\nΣύμφωνα με τις πληροφορίες και τις εκτιμήσεις του, «η σχέση Μητσοτάκη με Γερμανία – Κίνα, δεν ευχαριστούν τους Αμερικανούς. Υπάρχει δυσαρέσκεια από τους Αμερικανούς, οι οποίοι θα προσπαθήσουν να βάλουν εμπόδια στο δρόμο του μεταξιού. Επίσης, δεν είναι ευχαριστημένοι με το γεγονός ότι, κατά κάποιον τρόπο, θεωρούν τον Μητσοτάκη εντολοδόχο της Μέρκελ και των γερμανικών συμφερόντων».\nΠαράλληλα, υπογραμμίζει την κρίσιμη καμπή, στην οποία βρίσκεται η Βορειοατλαντική Συμμαχία:\n«Το ΝΑΤΟ είναι σε μία δύσκολη φάση μετά από 70 χρόνια. Ο Τραμπ κινείται αλλού και ο Μακρόν σε αντίθετη κατεύθυνση. Την ίδια στιγμή, κάποιες χώρες της Ευρώπης θέλουν να φτιάξουν Ευρωδύναμη. Η κατάσταση στο μεταναστευτικό είναι ιδιαίτερα εκρηκτική σε κάποια κράτη μέλη του, μεταξύ των οποίων και η χώρα του. Ο γ.γ του ΝΑΤΟ δεν φαίνεται να έχει την καλύτερη άποψη για τον Μητσοτάκη. Ο Γενς Στόλτενμπεργκ είναι Νορβηγός, η χώρα του έχει άριστες σχέσεις με την Τουρκία και, γενικότερα, δεν διάκειται θετικά προς την Ελλάδα.»\nΕπιπλέον, τονίζει ότι οι Αμερικανοί δίνουν ιδιαίτερη σημασία στην Τουρκία:\n«Αν παρατηρήσατε, και στο θέμα των S-400, στη ρωσοτουρκική συμφωνία, το ΝΑΤΟ δεν έχει πάρει θέση και δεν πρόκειται να πάρει. Οι Αμερικανοί μεταθέτουν το θέμα για τον Απρίλιο του 2020. Την ίδια στιγμή, συνεχίζονται οι συνομιλίες ΗΠΑ- Τουρκίας για τα F-35. Μπορεί να έχουν σταματήσει οι πτήσεις των Τούρκων πιλότων στο ΝΑΤΟ, αλλά συνεχίζονται οι συνομιλίες μεταξύ Τούρκων και Αμερικανών στη Νότια Καρολίνα. Θεωρώ ότι είναι δύσκολο να την πετάξουν από το ΝΑΤΟ. Η Τουρκία είναι υπολογίσιμη, τόσο για τη Ρωσία, όσο και για το ΝΑΤΟ. Ειδικά για τους Αμερικανούς, είναι βασικός πυλώνας, καθότι έχουν βάσεις και πυρηνικά».\nΥπογραμμίζει, τέλος, ότι οι σχέσεις Τουρκίας και ΝΑΤΟ ισορροπούν παρά τα προβλήματα:\n«Στην ανάλυσή μας πρέπει να προσθέσουμε και το γεγονός ότι η Τουρκία έστειλε έγγραφο με το οποίο αναφέρει ότι δεν θα μπλοκάρει αποφάσεις του ΝΑΤΟ για ενίσχυση των δυνάμεων στη Βαλτική και την Πολωνία. Η Τουρκία ήθελε να αναφερθεί σε τελικό ανακοινωθέν του ΝΑΤΟ ότι οι Κούρδοι της Ροτζάβα, της βορειοανατολικής Συρίας είναι τρομοκράτες. Οι Τούρκοι είχαν απαιτήσει ότι θα μπλοκάρουν την ενίσχυση του ΝΑΤΟ αν δεν υπήρχε η συγκεκριμένη αναφορά. Τελικά αυτό δεν έγινε».\nσύνοδος ΝΑΤΟ, Σύνοδος ΝΑΤΟ, Σύνοδος Κορυφής, Σι Τζινπίνγκ, ΗΠΑ, Κίνα, Κυριάκος Μητσοτάκης


Ο Σπύρος Φιλίππου στην τεχνική ηγεσία της Δόξας Δράμας της Γ' εθνικής - SportDrama\nΟ Σπύρος Φιλίππου στην τεχνική ηγεσία της Δόξας Δράμας της Γ’ εθνικής\nΜετά το τέλος της προπόνησης, το πρωί της Δευτέρας, ο Μάκης Κατσαβάκης αποτελεί παρελθόν από την τεχνική ηγεσία της Δόξας. Τη θέση του παίρνει ο μέχρι πρότινος συνεργάτης του Σπύρος Φιλίππου που όπως αναμένονταν, θα είναι ο προπονητής των “μαυραετών’ στο πρωτάθλημα της Γ’ εθνικής.\nΤο έργο που αναλαμβάνει είναι αναμφίβολα πολύ δύσκολο. Πρώτο του μέλημα θα είναι να μαζέψει τα κομμάτια ενός συνόλου με πολλά προβλήματα που ξεκινούν από το επίπεδο αγωνιστικής επάρκειας και ποιότητας και καταλήγουν στο ατομικό επίπεδο και τις προσδοκίες πολλών εξ αυτών που ήρθαν στην ομάδα με στόχο τη συμμετοχή στο πρωτάθλημα της σούπερ λίγκα 2.\nΤο ρεπό της Τρίτης έδωσε τα περιθώρια στο Φιλίππου να ασχοληθεί με τους παίκτες και τις προθέσεις τους για τη συνέχεια. Τα νέα φυσικά δεν ήταν τόσο ευχάριστα καθώς υπάρχουν αρκετές αποχωρήσεις, κάποιες αναμενόμενες και ίσως και δικαιολογημένες στη λογική της απομάκρυνσης από τον αρχικό στόχο. Βέβαια είναι πολύ δύσκολο για όλους να βρεθεί άμεσα ο επόμενος σταθμός της καριέρας τους ωστόσο θα είναι σίγουρα προτιμότερη η εκδοχή της παραμονής, έστω και μέχρι το Δεκέμβρη από μια αγωνιστική απραξία για όλο αυτό το διάστημα που μεσολαβεί.\nΉδη μίλησε και μιλάει σχεδόν με το σύνολο των ποδοσφαιριστών. Ο υποβιβασμός ήταν η χαριστική βολή στο ήδη κακό κλίμα και γεμάτο ανασφάλεια για τους ποδοσφαιριστές που τον τελευταίο καιρό παραπονιόντουσαν ότι είχαν μπει στο περιθώριο και δεν ενημερώνονταν για το τι θα γίνει.\nΉδη ακούστηκε ότι αποχωρούν οι Αποστολίδης. Ελέζι, Καλλίδης, Καραγιάννης, Μουτζούρης και Μουδούρογλου. Μάλιστα στην περίπτωση του τελευταίου λέχθηκε ότι του έγινε μια απογοητευτικά μικρή πρόταση για να συνεχίσει. Τυχόν ελλείψεις θα καλυφθούν με ανέβασμα παικτών από την ομάδα της Κ19 ενώ δεν αποκλείεται μια μικρή ενίσχυση κάποιων λίγων προσθηκών εάν αυξηθούν πολύ οι αποχωρήσεις .\nΣειρήνες υπάρχουν για αρκετούς από τους παίκτες, κυρίως από ομάδες που δεν έχουν επαρκές έμψυχο υλικό.\nΣε ότι αφορά την προπονητική πορεία του Σπύρου Φιλίππου, σύμφωνα με το βιογραφικό του, έχει εργαστεί στο Καλαμπάκι (Γ’ Εθνική), τις γυναίκες του ΠΑΟΚ και τις Αμαζόνες Δράμας.\nΤο δικό του στίγμα δίνει ίδιος ο νεαρός προπονητής της Δόξας με ανάρτηση του στα μέσα μαζικής δικτύωσης όπου αναφέρει:\n“Ευχαριστώ όλα τα στελέχη της ΔΟΞΑΣ για την εμπιστοσύνη τους στο πρόσωπο μου αυτή την κρίσιμη στιγμή. Αντιλαμβάνομαι την ευθύνη της θέσης και δεν φοβάμαι την τεράστια πρόκληση να αναλάβω το χρέος για το χτίσιμο της ομάδας από το σημείο μηδέν. Βρισκόμαστε στη στιγμή που πρέπει να τελειώσουμε ο,τιδήποτε αρνητικό από το παρελθόν και να αρχίσουμε ξανά.\nΌλοι εμείς, στο ποδοσφαιρικό τμήμα ,το τελευταίο διάστημα βιώσαμε εκ των έσω αυτή την αβέβαιη κατάσταση και τελικά την στενάχωρη απόφαση για την μη συμμετοχή μας στην SL 2. Ήταν ένα διάστημα με μεγάλη ψυχική επιβάρυνση, που οφείλουμε όμως να το ξεπεράσουμε άμεσα, καθώς έχουμε επίγνωση της κατάστασης.\nΠρωταρχικός μου στόχος είναι να γίνουμε ομάδα και να πιστέψουμε σε ένα συγκεκριμένο πλάνο. Μια ομάδα που θα πιστεύει πάντα πως θα μπορεί να κερδίσει κάθε παιχνίδι, αποτελούμενη από ποδοσφαιριστές που θα τα δίνουν όλα στον αγωνιστικό χώρο. Ιδανικό θα ήταν Δραμινοί ποδοσφαιριστές να αποτελέσουν τους πυλώνες αυτής της προσπάθειας. Αντικειμενικά, υπάρχει η πίεση του χρόνου και των ιδιαίτερων συνθηκών. Αλλά βρισκόμαστε σε μια ομάδα με ιδιαίτερο DNA που απαιτεί πρωταγωνιστικό ρόλο, ανεξαρτήτως της ισχύουσας κατάστασης. Εκ των πραγμάτων οι στόχοι είναι υψηλοί. Έχω συγκεκριμένη ποδοσφαιρική φιλοσοφία, αλλά στην παρούσα φάση το στυλ παιχνιδιού μας και ο σχηματισμός που θα αγωνιζόμαστε θα εξαρτηθεί από το τελικό ρόστερ μας. Το οποίο πρέπει να κλείσει άμεσα, καθώς απομένουν μόλις 10 μέρες για την έναρξη του πρωταθλήματος. Χρειαζόμαστε πολλή δουλειά αλλά είμαι αισιόδοξος.\nΚλείνοντας θέλω να απευθυνθώ στον κόσμο μας. Τους έχουμε ανάγκη και επιζητούμε την στήριξη τους. Θελουμε την εποικοδομητική κριτική, απαλλαγμένη από κακόβουλες προθέσεις. Η ΔΟΞΑ είναι πάνω από όλους μας και από όλα. Η ΔΟΞΑ είναι ταυτόσημη με την Δράμα και η Δράμα είναι ταυτόσημη με τη ΔΟΞΑ. Οδηγός μας πρέπει να είναι μόνο το όφελος της ΟΜΑΔΑΣ. Προσωπικά, την έχω ζήσει σε ένδοξες στιγμές και κατανοώ τα συναισθήματα των φιλάθλων μας για αυτή την αρνητική κατάληξη. Ως επικεφαλής του ποδοσφαιρικού τμήματος καλώ όλο το φίλαθλο κόσμο, τα media, τους τοπικούς φορείς και τους επιχειρηματίες να σταθούν αρωγοί σε αυτή την προσπάθεια και να ενισχύσουν, με την φυσική τους παρουσία στο γήπεδο, τον αγώνα των ποδοσφαιριστών μας. Βρισκόμαστε σε δυσμενή κατάσταση που όμως είναι ικανή να δημιουργήσει μια μεγάλη ευκαιρία για τον σύλλογο. Είναι η καταλληλότερη στιγμή να σταματήσουμε να ασχολούμαστε με το τι έκανε ή τι δεν έκανε κάποιος άλλος στο παρελθόν. Η αναφορά στο παρελθόν πρέπει πλέον να γίνεται μόνο για να μνημονεύσουμε τις ένδοξες στιγμές του club. Ας αναλογιστεί ο καθένας μας, τι είναι ικανός να κάνει από δω και στο εξής για να βοηθήσει από το δικό του πόστο στην αναγέννηση του συλλόγου. Μόνο ενωμένοι, και με κοινό όραμα την μεσοπρόθεσμη επιστροφή μας στην Superleague 1, θα πετύχουμε τους στόχους μας.”\nΦιλίππου: “Το πιο σημαντικό στην προσπάθεια μας είναι ότι όλοι πιστεύουμε σε ένα στόχο”\nΤο déjà vu των “μαυραετών” και οι δυσκολίες της πρεμιέρας για το Φιλίππου\nΟι διαιτητές της πρεμιέρας στον 1ο όμιλο της Γ’ εθνικής\nΤα νέα διοικητικά αγωνιστικά και οικονομικά δεδομένα στη Δόξα Δράμας\nΗ κλήρωση χτύπησε το καμπανάκι σε Φιλίππου και διοικούσα επιτροπή\n«Δραμινοί Δοξαίοι»: Ανακοίνωση για το θέμα του ΓΣ Δόξα Δράμας\nΔιοικούσα επιτροπή με Στράντζαλη, Παπαλάμπρου, Αθανασίου και νέα πρόσωπα Σιάμπο και Ιωάννου\nΣτη Γ’ εθνική από αύριο η Δόξα Δράμας !!! Ανακοίνωση πρόσκληση ενδιαφέροντος από την ερασιτεχνική\nΗ ώρα της αλήθειας για τη διοίκηση του Τάσου Στράντζαλη που πρέπει να μιλήσει για όλα.\nΔράμα '86 - Με καλό δεύτερο ημίχρονο κέρδισε τον Ζαφειράκη Νάουσας με 28-21


Η Converse παρουσιάζει τη συλλογή “The Simpsons Chuck Taylor All Star” αφιερωμένη σε μία από τις πιο πετυχημένες σειρές της αμερικανικής τηλεόρασης. Οι κεντρικοί χαρακτήρες, Homer, Marge, Bart, Lisa και Maggie, εμφανίζονται στο αγαπημένο μας σχέδιο All Star σ’ έντονα χρώματα και χιουμοριστικές πόζες. Βρείτε τ’ ανδρικά σχέδια σε μπλε και μαύρο φόντο με αποτυπωμένες τις ατάκες «D’oh!» και «Woo Hoo!». Σχεδιασμένο για άνδρες και παιδιά, το Bart sneaker παρουσιάζει τον Bart να γράφει: «I will not waste chalk» σε μαύρο φόντο, παραπέμποντας στον περιβόητο μαυροπίνακα του Δημοτικού σχολείου του Springfield, δημιουργώντας αντίθεση με τη φόδρα σ’ έντονο κίτρινο. Αν δεν έχετε αγαπημένο ήρωα, επιλέξτε το Family sneaker, στο οποίο απεικονίζονται όλα τα μέλη της οικογένειας Simpsons.


Πανελλήνιο Πρωτάθλημα Τεχνικής Κολύμβησης 2 χρυσά -7 αργυρά -6 χάλκινα μετάλλια για τους αθλητές του ΜΓΣ Πανσερραϊκός - Ανεξάρτητος-νέα του ν. Σερρών Πανελλήνιο Πρωτάθλημα Τεχνικής Κολύμβησης 2 χρυσά -7 αργυρά -6 χάλκινα μετάλλια για τους αθλητές του ΜΓΣ Πανσερραϊκός - Ανεξάρτητος-νέα του ν. Σερρών\nBy ανεξάρτητος on 1 Αυγούστου 2016 Δεν επιτρέπεται σχολιασμός στο Πανελλήνιο Πρωτάθλημα Τεχνικής Κολύμβησης 2 χρυσά -7 αργυρά -6 χάλκινα μετάλλια για τους αθλητές του ΜΓΣ Πανσερραϊκός\nΟλοκληρώθηκε το Πανελλήνιο Πρωτάθλημα Τεχνικής Κολύμβησης 2016, στο Χαΐδάρι, με τη συμμετοχή 38 ομάδων και 450 αθλητών.\nΤο τελευταίο αθλητικό γεγονός στην επικράτεια, στέφθηκε με επιτυχία, τόσο οργανωτικά, αλλά και από πλευράς, επιδόσεων.\nΠλούσιο το πρωτάθλημα, που μας χάρισε 1 Παγκόσμιο Ρεκόρ Νέων, 1 Ευρωπαϊκό Ρεκόρ Γυναικών και 19 Νέα Πανελλήνια Ρεκόρ και 1 ισοφάριση Πανελληνίου Ρεκόρ.\n1 Παγκόσμιο Ρεκόρ Νέων από τον Αντωνιάδη Στέφανο στα 100μ διπλά πέδιλα με χρόνο 42,80 !!!\n1 Ευρωπαϊκό Ρεκόρ Γυναικών από την Κτενά Σοφία στα 100μ Υ/Β με χρόνο 33,65 !!!\n18 Πανελλήνια Ρεκόρ (ανα ημέρα που έγιναν)\n– η Ακριτίδου Δήμητρα, στα 200μ Κορασίδων, ισοφάρισε το Πανελλήνιο Ρεκόρ με χρόνο 1,35,64 !!!\n– ο Λιβογιάννης Κωνσταντίνος, στα 200μ διπλά πέδιλα Παίδων, έκανε Νέο Πανελλήνιο Ρεκόρ, με χρόνο 1,39,33 !!!\n– η Κτενά Σοφία στα 50μ επιφανείας Γυναικών, έκανε Νέο Πανελλήνιο Ρεκόρ με χρόνο 17,84 !!!\n– η Αρνάκη Όλγα στα 50μ διπλά πέδιλα Νεανίδων, έκανε Νέο Πανελλήνιο Ρεκόρ με χρόνο 22,83 !!!\n– ο Δουλγεράκης Ιωάννης στα 50μ διπλά πέδιλα Παμπαίδων Α, έκανε Νέο Πανελλήνιο Ρεκόρ με χρόνο 18,83 !!!\n– η ομάδα του Γλαύκου, στη σκυτάλη 4Χ200 Κορασίδων,έκανε Νέο Πανελλήνιο Ρεκόρ με χρόνο 6,44,75\n– η Κτενά Σοφία στα 100μ Υ/Β Γυναικών, πέρα του Ευρωπαϊκού Ρεκόρ Γυναικών, η επίδοση 33,65, αποτελεί και Νέο Πανελλήνιο Ρεκόρ !!!\n– ο Μυλωνάκης Αναστάσιος στα 100μ Υ/Β Ανδρών, έκανε Νέο Πανελλήνιο Ρεκόρ με χρόνο 33,12 !!!\n– ο ΜΑνωλάκης Ιωάννης στα 100μ Υ/Β Εφήβων, έκανε Νέο Πανελλήνιο Ρεκόρ με χρόνο 34,99 !!!\n– ο Δουλγεράκης Ιωάννης στα 100μ επιφανείας Παμπαίδων Α, έκανε Νέο Πανελλήνιο Ρεκόρ με χρόνο 42,37 !!!\n– ο Ηλιάκης Ευστράτιος στα 100μ επιφανείας Παμπαίδων Β, έκανε Νέο Πανελλήνιο Ρεκόρ με χρόνο 43,32 !!!\n– η ομάδα των Χανίων, στα 4Χ200 Παμπαίδων Α, έκανε Νέο Πανελλήνιο Ρεκόρ με χρόνο 7.31,09 !!!\n– ο Αντωνιάδης Στέφανος στα 100μ διπλά πέδιλα με χρόνο 42,80 επίδοση που πέρα του Παγκόσμιο Ρεκόρ Νέων αποτελεί και Νέο Πανελλήνιο Ρεκόρ Ανδρών καθώς και Νέο Πανελλήνιο Ρεκόρ Εφήβων !!!\n– η Αρνάκη Όλγα στα 100μ διπλά πέδιλα Νεανίδων, έκανε Νέο Πανελλήνιο Ρεκόρ με χρόνο 49,63 και μάλιστα διπλό, αφού αποτελεί Νέο Πανελλήνιο Ρεκόρ Γυναικών αλλά και Νέο Πανελλήνιο Ρεκόρ Νεανίδων !!!\n– η ομάδα του Γλαύκου, στη σκυτάλη 4Χ100 Κορασίδων,έκανε Νέο Πανελλήνιο Ρεκόρ με χρόνο 2,58,78\n– ο Δουλγεράκης Ιωάννης στα 200μ επιφανείας Παμπαίδων Α, έκανε Νέο Πανελλήνιο Ρεκόρ με χρόνο 1,34,96 !!!\n– ο Λιβογιάννης Κωνσταντίνος στα 50μ διπλά πέδιλα Παίδων έκανε Νέο Πανελλήνιο Ρεκόρ με χρόνο 20,14 !!!\n– η ομάδα του ΝΟ Χανίων στη σκυτάλη 4Χ100 Παμπαίδων Α έκανε Νέο Πανελλήνιο Ρεκόρ με χρόνο 3,13,73 !!!\nΤεχνικής Κολύμβησης Κυριακή απόγευμα\nΤελική Σειρά 50μ.Διπλά Πέδιλα Παίδων\n26ος Βασίλης Μίχος =Χρόνος 25”96\n27ος Βασίλης Ναυροζίδης Χρόνος 26”14\nΤελική Σειρά 50μ. Απνοή Ανδρών\n7ος Φάνης Κόκκινος Χρόνος 16”18\nΤελική Σειρά 50μ Επιφάνεια Κορασίδων\n19η Κωνσταντίνα Θωμαϊδου Χρόνος 25”28\nΤελική Σειρά 4Χ100 Επιφάνεια Εφήβων\n5οι με Βασίλη Νανού Δημήτρη Νασούλα\nΑλέξανδρο Καραογλανίδη και Αναστάσιο Τσοχατζίδη Χρόνος 2.49”55\nΤελική Σειρά 50μ.Απνοή Νεανίδων\n3η Ηλιάνα Κώστογλου Χρόνος 18”64\n22η Ηλιάνα Χαϊδάρη Χρόνος 21”37\nΤελική Σειρά 50μ Επιφάνεια Παίδων\n7ος Χρήστος Βαβαλάς Χρόνος 19”00\n11ος Χρήστος Καρακασίδης Χρόνος 21”23\n16ος Ζώης Δαβίτης Χρόνος 22”42\n18ος Βασίλης Ναυροζίδης Χρόνος 22’50\n6ος Κώστας Τζιόγας Χρόνος 53”76\n6ος Βασίλης Νάνου Χρόνος 16”11\n7ος Δημήτρης Νασούλας Χρόνος 16”19\n10ος Αλέξανδρος Καραογλανίδης Χρόνος 16”74\nΣυγχαρητήρια από τη ΜΓΣ Πανσερραϊκός\nΆλλη μία πετυχημένη χρονιά έφτασε στο τέλος της. Η ομάδα του Πανσερραϊκού κατέκτησε την έκτη θέση στους άντρες και την όγδοη στην γενική βαθμολογία ανάμεσα σε 38 σωματεία,…( 2 χρυσά -7 αργυρά -6 χάλκινα μετάλλια)\nΣυγχαρητήρια σε όλους τους αθλητές και αθλήτριες της ομάδας της τεχνικής κολυμβησης του ΜΓΣ Πανσερραϊκού οι οποίοι δώσανε τον καλύτερο τους εαυτό!\nΣυγχαρητήρια και στον προπονητή Dimitrios Kokkinos και έφορο της ομάδας Αντώνης Κώστογλου για την προσφορά τους στην ομάδα..\nΠανελλήνιο Πρωτάθλημα Τεχνικής Κολύμβησης 2 χρυσά -7 αργυρά -6 χάλκινα μετάλλια για τους αθλητές του ΜΓΣ Πανσερραϊκός added by ανεξάρτητος on 1 Αυγούστου 2016


CLEAR HORIZON ΑΜΜΟΎΔΙ - Αμμούδι, Ελλάδα\nΤο Clear Horizon Aparthotel είναι οικογενειακό ξενοδοχείο 2 αστέρων, το οποίο βρίσκεται πολύ κοντά σε παραλία.\nΤο κατάλυμα είναι 50 χλμ μακριά από Παραλία Ξι. Το κατάλυμα βρίσκεται περίπου 1 χλμ μακριά από το κέντρο της πόλης Αμμούδι.\nΤο κατάλυμα έχει 16 δωμάτια όπως και οικογενειακό στούντιο, διαμέρισμα 2 υπνοδωματίων και στούντιο με δωρεάν Wi-Fi, κλιματισμό, παροχές τσάι/καφέ, κουζίνα και ντουλάπα. Στα μπάνια διατίθενται μπανιέρα, ντους και μεγάλες πετσέτες μπάνιου.\nΤο Clear Horizon Aparthotel βρίσκεται 20-λεπτά οδικώς από το αεροδρόμιο Zakinthos International.\nΟι επισκέπτες μπορούν να χρησιμοποιήσουν 24ωρη ρεσεψιόν, στεγνοκαθαριστήριο και υπηρεσίες πορτιέρη, καθώς και χώρο στάθμευσης και αποθήκευση αποσκευών.\nClear Horizon, Ελλάδα


Προσκυνητής: Αυτά τα «γιατί» πολύ βασανίζουν τον άνθρωπο...\nΔεν πρέπει η ψυχή μας ν' αντιστέκεται και να λέει, «γιατί το έκανε αυτό ο Θεός, γιατί το άλλο αλλιώς, δεν μπορούσε να το κάνει διαφορετικά;».\nΌλ' αυτά δείχνουν μία εσωτερική μικροψυχία και αντίδραση. Δείχνουν την μεγάλη ιδέα που έχομε για τον εαυτό μας, την υπερηφάνειά μας και τον μεγάλο εγωισμό μας.\nΑυτά τα «γιατί» πολύ βασανίζουν τον άνθρωπο, δημιουργούν αυτό που λέει ο κόσμος «κόμπλεξ». παραδείγματος χάριν, «γιατί να είμαι πολύ ψηλός» ή - το αντίθετο - «πολύ κοντός;». Αυτό δεν φεύγει από μέσα.\nΚαι προσεύχεται κανείς και αγρυπνεί, αλλά γίνεται το αντίθετο. Και υποφέρει και αγανακτεί χωρίς αποτέλεσμα. Ενώ με τον Χριστό, με την χάρη φεύγουν όλα. Υπάρχει αυτό το «κάτι» στο βάθος, δηλαδή το «γιατί», αλλ' η χάρις του Θεού επισκιάζει τον άνθρωπο κι ενώ η ρίζα είναι το κόμπλεξ, εκεί πάνω φυτρώνει τριανταφυλλιά με ωραία τριαντάφυλλα κι όσο ποτίζεται με την πίστη, με την αγάπη, με την υπομονή, με την ταπείνωση, τόσο παύει να έχει δύναμη το κακό και παύει να υπάρχει. δηλαδή δεν εξαφανίζεται, αλλά μαραίνεται. Όσο δεν ποτίζεται η τριανταφυλλιά, τόσο μαραίνεται, ξηραίνεται, χάνεται και αμέσως ξεπετάγεται αγκάθι.\nΑναρτήθηκε από π.Γεώργιος-Προσκυνητής στις 4/20/2012\nΕτικέτες γέροντας Πορφύριος, είπεν ο γέροντας, θεοδικία, θλίψεις


PDA - SMART PHONES - Bang & Olufsen BeoCom 5 στο Lateam.gr\nThis is a discussion on Bang & Olufsen BeoCom 5 within the PDA - SMART PHONES forums, part of the ΤΗΛΕΠΙΚΟΙΝΩΝΙΕΣ category; Δύσκολα ακούει και διαβάζει κανείς για σταθερά τηλέφωνα με πλούσιες δυνατότητες λειτουργιών και σχεδιασμού. Αυτά τα χαρακτηριστικά περισσότερο προσιδιάζουν σε ...\n17-03-2010, 09:41: #1\nΔύσκολα ακούει και διαβάζει κανείς για σταθερά τηλέφωνα με πλούσιες δυνατότητες λειτουργιών και σχεδιασμού. Αυτά τα χαρακτηριστικά περισσότερο προσιδιάζουν σε κινητά τηλέφωνα smartphones. Έτσι δεν είναι; Λάθος! Και η απόδειξη είναι το BeoCom 5 της Bang & Olufsen.\nΠρόκειται για ένα τηλέφωνο δύο γραμμών. Μπορείτε δηλαδή να έχετε σε ένα τηλέφωνο και μία επαγγελματική και μία οικιακή γραμμή, με δυνατότητα συνδιάσκεψης. Μάλιστα, το BeoCom 5 επιτρέπει την τηλεφωνία μέσω IP, δηλαδή υπάρχει η δυνατότητα αποστολής και λήψης τηλεφωνικών κλήσεων μέσω διαδικτύου, μαζί με όλες τις υπηρεσίες που συνοδεύουν το διαδίκτυο.\nΌταν δεν θα χρησιμοποιείτε το τηλέφωνο θα μπορείτε να θαυμάζετε την οθόνη του, που μοιάζει με μαύρο γυαλί. Αλλά, όταν δεν θα το χρησιμοποιείτε, θα μπορείτε να βλέπετε την ώρα, όπου μπορείτε να επιλέξετε ανάμεσα στην κανονική ένδειξη της ώρας με αριθμούς και σε μία άλλη λύση, στην οποία οι δείκτες αντικαθίστανται από κύκλους που θυμίζουν πλανήτες.\nΌλα αυτά γίνονται προσιτά σε εσάς μέσω της LCD οθόνης 2 ιντσών, με ανάλυση 176 x 220 pixels και πολύ καλή απόδοση γραφικών. Επίσης, ο αλουμινένιος τροχός κάνει πιο εύκολη την πρόσβαση στο μενού και στις λειτουργίες. Ο τροχός μάλιστα περιλαμβάνει τέσσερα σημεία στήριξης, για να μεταβαίνετε στις λειτουργίες που χρησιμοποιείτε περισσότερο.\nΤέλος, το BeoCom 5 μπορεί να χρησιμοποιηθεί με την αποκλειστική του βάση δύο γραμμών, αλλά κι ως ακουστικό μίας γραμμής σε ένα υπάρχον τηλεφωνικό σύστημα BeoCom. Στο ευρετήριο μπορούν ν' αποθηκευτούν έως 400 αριθμοί.\nΣύστημα: DECT/DECT 6.0\nΟθόνη: LCD 2'', 176 x 220 pixels\nΔιαστάσεις: 21 x 49 x 141 mm\nΆλλα χαρακτηριστικά: Εμβέλεια σε εσωτερικό χώρο έως 50 μέτρα/σε εξωτερικό έως 300\nμέτρα, 400 αριθμοί στο ευρετήριο, Επανάκληση, Ένδειξη κατειλημμένης γραμμής, Ένδειξη\nαναπάντητων κλήσεων, Ενδοεπικοινωνία, BeoLine 2 PSTN, BeoLine ISDN\nBig Bang από το Cern LATEAM RSS NEWS 0 05-11-2010 12:26:\nBang Bang: (Eutelsat W2) LATEAM RSS SATNEWS 0 28-01-2010 23:52:\nBang Bang: Νέο FEC (Eutelsat W2) LATEAM RSS SATNEWS 0 23-06-2009 23:04:


Αυθαίρετα: Την Τετάρτη λήγει οριστικά η προθεσμία - Pelop.gr\nΤην Τετάρτη, 30 Σεπτεμβρίου, λήγει η τελευταία παράταση για την τακτοποίηση των αυθαιρέτων, σύμφωνα με τις ισχύουσες ρυθμίσεις του νόμου 4495/2017 (κατασκευές έως την 28η Ιουλίου 2011). Αυτό υπενθυμίζει με ανακοίνωσή του το υπουργείο Περιβάλλοντος και Ενέργειας.\nΌπως αναφέρει το ΥΠΕΝ, είναι παντελώς ανακριβές ότι η εξέλιξη αυτή προκαλεί πρόβλημα στις μεταβιβάσεις ακινήτων. Η ηλεκτρονική ταυτότητα κτιρίων εφόσον δεν έχει ενεργοποιηθεί, δεν μπορεί να αποτελεί προϋπόθεση για τις μεταβιβάσεις. Για το θέμα αυτό θα εκδοθεί άμεσα από το Υπουργείο Περιβάλλοντος και Ενέργειας διευκρινιστική εγκύκλιος. Και ασφαλώς θα ληφθεί κάθε απαραίτητο μέτρο ώστε να μην δημιουργηθεί το οποιοδήποτε πρόβλημα στην κτηματαγορά. Επομένως το θέμα αυτό δεν αποτελεί δικαιολογία για να δοθεί ακόμα μια παράταση για τα αυθαίρετα. Όπως είναι γνωστό η διαδικασία τακτοποίησης διαρκεί ήδη 9 χρόνια!! Με 3 νομοθετικές παρεμβάσεις (ν. 4014/2011, ν.4178/2013 και ν.4495/2017) και πολλές παρατάσεις. Ειδικά δε για τα αυθαίρετα των Κατηγοριών 1-4 η διαδικασία τακτοποίησης θα διαρκέσει συνολικά 15 χρόνια!! Η σημερινή ηγεσία του Υπουργείου Περιβάλλοντος και Ενέργειας έδωσε 2 παρατάσεις: μία που δόθηκε τον Δεκέμβριο του 2019 για τις 30 Ιουνίου 2020 και κατόπιν μία που δόθηκε τον Ιούνιο του 2020 για τις 30 Σεπτεμβρίου 2020. Ωστόσο είχε προειδοποιήσει και ενημερώσει έγκαιρα τους πολίτες, τους μηχανικούς και όλους τους εμπλεκόμενους ότι σκοπεύει να βάλει τέλος στον φαύλο κύκλο των αναβολών και των παρατάσεων στο θέμα των αυθαιρέτων. Διότι είναι θέμα σοβαρότητας για το δημόσιο να βάλει τέλος στις συνεχείς ολιγόμηνες παρατάσεις που οδηγούν σε ένα γαϊτανάκι χωρίς τέλος.


ΑΜΑΛΙΑ ΚΛΑΔΟΥ:Η ΓΥΝΑΙΚΑ ΠΟΥ ΚΛΕΙΝΕΙ ΣΤΑ ΒΑΖΑΚΙΑ ΤΗΣ ΟΛΟΥΣ ΤΟΥΣ ΘΗΣΑΥΡΟΥΣ ΤΗΣ ΚΡΗΤΗΣ | Creteonair\nΑΜΑΛΙΑ ΚΛΑΔΟΥ:Η ΓΥΝΑΙΚΑ ΠΟΥ ΚΛΕΙΝΕΙ ΣΤΑ ΒΑΖΑΚΙΑ ΤΗΣ ΟΛΟΥΣ ΤΟΥΣ ΘΗΣΑΥΡΟΥΣ ΤΗΣ ΚΡΗΤΗΣ\nΗ Αμαλία Κλάδου είναι μια γυναίκα γεμάτη ζωή και αγάπη για αυτό που κάνει!!\nΌσο και επιτυχημένη επιχειρηματίας να είναι στον χώρο της...εγώ βλέπω μπροστά μου και κάτι πιο σημαντικό!! Μια γυναίκα δυναμική,δημιουργική και γλυκιά....όσο και τα γλυκά που είναι γεμάτα τα βαζάκια της!!!\nΣτο Ρέθυμνο η Αμαλία,εκεί στον τόπο της,κάνει τα μικρά της θαύματα!!\nΌλα μόνη της!! Με τα χεράκια της και το μεράκι της!!\nΌλοι οι θησαυροί της Κρήτης γίνονται μέσα στις κατσαρόλες της μαρμελάδες,γλυκά,σαλάτες και τόσα άλλα...με τον τρόπο που εκείνη επέλεξε,\nτον παραδοσιακό...τον σπιτικό....!!\nΔεν παράγει με την κλασσική έννοια του όρου!!\nΕκεί πάνω από τα ντόπια ολόφρεσκα....διαλεγμένα από εκείνη πάντα,υλικά της, θα προσέξει να γίνουν όλα τέλεια....μαμαδίστικα!!!\nΔεν είναι κάτι συνηθισμένο αυτό φυσικά...για αυτό και η επιχειρηματική επιτυχία ήρθε για εκείνη πολύ νωρίς αλλά με μεγάλη προσπάθεια.\nΠροσπάθεια να είναι όλα υπό τον έλεγχο της..για να είναι όλα τέλεια και απολαυστικά!!!\nΤο άγχος της δουλειάς για εκείνη περιορίζεται μόνο στο να γίνουν όλα νόστιμα!!!\nΆλλωστε πάντα πρώτη θα τα δοκιμάσει....παρέα με ένα καφεδάκι στην βεράντα της!\nΠρώτη θα νοιώσει την ευλογία της γεύσης που δημιούργησε...χαλαρά και ήρεμα.....όπως αξίζει σε κάθε τι που γίνεται με την καρδιά πρώτα και πάνω από όλα!\nΣταμναγκάθι ,βολβούς,κρίταμο,αγκινάρα,άγρια γλυκόχορτα,γλιστρίδα...πορτοκάλι,μήλο,σταφύλι,κίτρο,κεράσι,\nβανίλια,πετιμέζι.... και δεν τελειώνει ο κατάλογος!!!\nΕίναι αμέτρητα και γω σας είπα απλά ελάχιστα.\nΑτελείωτα τα υλικά,Ατελείωτες οι συνταγές,ατελείωτες οι νέες της ιδέες....κάθε φορά!!\nΕγώ δεν έχω να πω άλλα....γιατί όσα και αν γράψω για κείνη....πάλι θα μου φαίνονται λίγα!\nΘα τελειώσω μόνο με αυτό!...Δοκιμάστε τα!!!!


Νιγηρία: Χάνει έδαφος η Μπόκο Χαράμ-Το euronews στο μέτωπο\nΈνα χρόνο μετά την απαγωγή περίπου 270 κοριτσιών στη Νιγηρία, από την ισλαμιστική οργάνωση Μπόκο Χαράμ, ο πρόεδρος της χώρας, υπόσχεται ότι θα κάνει ότι μπορεί για να βρεθούν.\nΟ Μοχαμάντου Μπουχάρι, παραδέχτηκε ωστόσο, ότι δεν μπορεί να υποσχεθεί ότι θα σωθούν τα κορίτσια, καθώς δεν υπάρχουν στοιχεία για το που βρίσκονται.\nΠερίπου 50 από τα κορίτσια, που απήχθησαν από το σχολείο τους στο Τσιμπόκ, κατάφεραν να ξεφύγουν από τους απαγωγείς, αλλά τουλάχιστον 200 παραμένουν ακόμα στα χέρια τους.\nΤον περασμένο Μάιο, ο σκληροπυρηνικός ηγέτης της Μπόκο Χαράμ, Αμπουμπακάρ Σεκάου, πρότεινε ανταλλαγή των κοριτσιών με ένα κρατούμενο αλλά η κυβέρνηση του Γκούντλακ Τζόναθαν αρνήθηκε. Αυτός είναι άλλωστε και ένας από τους λόγους για τους οποίους δέχτηκε δριμεία κριτική για τους χειρισμούς του.\nΗ κάμερα του euronews βρέθηκε αποκλειστικά στη Νιγηρία και κατέγραψε τις επιχειρήσεις που διεξάγει ο στρατός του Τσαντ, ενάντια στην ισλαμιστική οργάνωση.\nΤους τελευταίους μήνες ο στρατός της Νιγηρίας συνεπικουρούμενος από δυνάμεις άλλων αφρικανικών χωρών, όπως το Τσαντ και το Καμερούν προσπαθούν να απωθήσουν τους ισλαμιστές και να ανακτήσουν τον έλεγχο των περιοχών που είχαν πάρει στα χέρια τους.\nΟ Αμπουμπακάρ Σεκάου, ανέλαβε τα ηνία της οργάνωσης το 2009, και την έκανε ακόμα πιο ριζοσπαστική. Στόχος να επιβάλει τη σαρία, στη βόρεια Νιγηρία.\nΜετά τις κοινές στρατιωτικές επιχειρήσεις, η Μπόκο Χαράμ έχει χάσει σημαντικό μέρος των εδαφών, που ήλεγχε για μήνες.\nΟ ανταποκριτής του euronews Λουίς Καρμπάγιο στην πρώτη γραμμή του πυρός στη Νιγηρία. Μέσα από τις τάξεις του στρατού του Τσαντ, κατέγραψε τις επιχειρήσεις εναντίον της Μπόκο Χαράμ, της τζιχαντιστικής οργάνωσης που τρομοκρατεί την Αφρική. Μην χάσετε το αποκλειστικό και αποκαλυπτικό ρεπορτάζ, την Τρίτη 14 Απριλίου, στις 21:35. Από τις 22:00 απολαύστε το ρεπορτάζ στο διαδίκτυο.


ΕΛΑ ΣΤΗ ΘΕΣΗ ΜΟΥ ΕΠΕΙΣΟΔΙΟ 161 (4ος ΚΥΚΛΟΣ) - Epeisodia.Online\nΕΛΑ ΣΤΗ ΘΕΣΗ ΜΟΥ ΕΠΕΙΣΟΔΙΟ 161 (4ος ΚΥΚΛΟΣ). Live ο Δ κύκλος/σεζόν 4 της σειράς Έλα στη θέση μου του Alpha tv την Δευτέρα 6/7/20, ώρα 20.00.\n6/7/2020 ΕΛΑ ΣΤΗ ΘΕΣΗ ΜΟΥ ΕΠΕΙΣΟΔΙΟ 161 (4ος ΚΥΚΛΟΣ)\nΣτο προηγούμενο επεισόδιο, είδαμε πως Σύλβια, Ζούβας, Φώτης και Ζαχαρίας πηγαίνουν στο αστυνομικό τμήμα. Ο Δαμιανός και η Ζωγραφιά προσπαθούν να ξεσκεπάσουν τον Αχιλλέα και τη Φαίη, ενώ η Ρενάτα και ο Μάρκος έρχονται ακόμη πιο κοντά με την περιπέτεια στο κρατητήριο. Ο Βλάσης έρχεται αντιμέτωπος με τον Αχιλλέα για χάρη της Ρενάτας. Πώς αντιδράει ο Βλάσης όταν δει τα δημοσιεύματα για τη σύλληψη της Ρενάτας και του Μάρκου; Θα αφεθούν ελεύθεροι ο Μάρκος κι η Ρενάτα; Θα πείσει ο Σήφης τη Φαίη να βοηθήσει;\nΕΠΕΙΣΟΔΙΟ 161 ΠΕΡΙΛΗΨΗ


Φθηνές πτήσεις από Μύκονο προς Αλεξάνδρεια | (JMK - HBE) - KAYAK\nΒρείτε φθηνές πτήσεις από Μύκονο προς Αλεξάνδρεια\nΨάξτε ταυτόχρονα σε εκατοντάδες ταξιδιωτικές ιστοσελίδες για προσφορές πτήσεων προς Αλεξάνδρεια\nJMK — HBE\nΠότε να κλείσετε πτήσεις από Μύκονος προς Borg El Arab\nΣυχνές Ερωτήσεις - Πτήσεις από Μύκονο προς Αλεξάνδρεια\nΠοιες αεροπορικές εταιρείες πραγματοποιούν απευθείας πτήσεις Μύκονος-Αλεξάνδρεια;\nΔεν υπάρχουν απευθείας πτήσεις από Μύκονο προς Αλεξάνδρεια.\nΠοια μοντέλα αεροσκάφους εκτελούν πιο συχνά την πτήση από Μύκονο προς Αλεξάνδρεια;\nΠώς βρίσκει η KAYAK τόσο χαμηλές τιμές για πτήσεις από Μύκονο προς Αλεξάνδρεια;\nH KAYAK είναι μια μηχανή αναζήτησης για ταξίδια. Αυτό σημαίνει ότι ψάχνουμε σε όλο το διαδίκτυο για να βρούμε τις καλύτερες τιμές για τους χρήστες μας. Λαμβάνουμε πάνω από 2 δισεκατομμύρια αναζητήσεις πτήσεων κάθε χρόνο και έτσι μπορούμε να βρούμε ποικιλία τιμών και επιλογών για πτήσεις από Μύκονο προς Αλεξάνδρεια.\nΠώς μπορεί να με βοηθήσει το εργαλείο Πρόβλεψης Τιμών της KAYAK να διαλέξω τη σωστή στιγμή για να αγοράσω αεροπορικό εισιτήριο από Μύκονο προς Αλεξάνδρεια;\nΤο εργαλείο Πρόβλεψης Τιμών για πτήσεις της KAYAK χρησιμοποιεί ιστορικά δεδομένα για να καθορίσει αν η τιμή για μια πτήση προς Αλεξάνδρεια από Μύκονο θα αλλάξει εντός των επόμενων 7 ημερών, προκειμένου οι ταξιδιώτες να γνωρίζουν αν πρέπει να περιμένουν ή να κάνουν κράτηση.\nΠώς λειτουργεί το KAYAK Mix για πτήσεις από Μύκονο προς Αλεξάνδρεια;\nΤο KAYAK Mix σάς επιτρέπει να συνδυάσετε εισιτήρια απλής μετάβασης για να εξοικονομήσετε χρήματα σε σχέση με το κλασικό εισιτήριο με επιστροφή. Έτσι, μπορείτε να πετάξετε προς Αλεξάνδρεια με μια αεροπορική και πίσω προς Μύκονο με διαφορετική αεροπορική εταιρεία.\nΠώς λειτουργούν οι "ευέλικτες ημερομηνίες" της KAYAK και γιατί να τις επιλέξω κατά την αναζήτηση πτήσης από Μύκονο προς Αλεξάνδρεια;\nΚάποιες φορές, τα σχέδιά μας για ταξίδι δεν είναι τόσο δεσμευτικά. Εάν έχετε ευελιξία, με τις ευέλικτες ημερομηνίες μπορείτε να δείτε όλες τις επιλογές πτήσεων προς Αλεξάνδρεια από Μύκονο έως και 3 ημέρες πριν/μετά από τις ημερομηνίες της προτίμησής σας. Για να μπορείτε να επιλέξετε τις πτήσεις που ανταποκρίνονται καλύτερα στις ανάγκες σας.\nΚάντε κράτηση για φθηνές πτήσεις από Μύκονο προς Αλεξάνδρεια\nΜύκονος - Αλεξάνδρεια Πτήσεις\nΑλεξάνδρεια - Μύκονος\nΑλεξάνδρεια - Πτήσεις\nΒρείτε πτήσεις προς Αλεξάνδρεια στην KAYAK. Βρείτε φθηνά εισιτήρια προς Αλεξάνδρεια από Μύκονος. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε φθηνά αεροπορικά εισιτήρια και να κάνετε κράτηση της πτήσης που σας ταιριάζει καλύτερα. Με την KAYAK μπορείτε επίσης να συγκρίνετε τιμές αεροπορικών εισιτηρίων για πτήσεις της τελευταίας στιγμής από Αλεξάνδρεια προς Μύκονος.


Όταν το Modern Express έπαιρνε κλίση και ανάγκαζε το πλήρωμα να το εγκαταλείψει (ΒΙΝΤΕΟ+ΦΩΤΟ) | e-Nautilia.gr | Το Ελληνικό Portal για την Ναυτιλία. Τελευταία νέα, άρθρα, Οπτικοακουστικό Υλικό\nHome - Αφιερώματα - Διάφορα αφιερώματα - Όταν το Modern Express έπαιρνε κλίση και ανάγκαζε το πλήρωμα να το εγκαταλείψει (ΒΙΝΤΕΟ+ΦΩΤΟ)\n822 Less than a minute\nΤο σημαίας Παναμά πλοίο μεταφοράς αυτοκινήτων εγκαταλείφτηκε από το πλήρωμα μετά από την μεγάλη κλίση που πήρε λόγω θυελλωδών ανέμων στο Βισκαϊκό Κόλπο.\nΤο Ισπανικό κέντρο έρευνας και διάσωσης Salvamento Maritimo ανταποκρίθηκε το απόγευμα της Τρίτης (26 Ιανουαρίου) σε μια κλήση κινδύνου από το roll-on/roll-off πλοίο μεταφοράς αυτοκινήτων Modern Express, το οποίο βρισκόταν 148 μίλια ανοιχτά του Cape Ortegal.\nΚαι τα 22 μέλη του πληρώματος του πλοίου απομακρύνθηκαν από δύο ισπανικά ελικόπτερα. Δεκαέξι μέλη του πληρώματος μεταφέρθηκαν στο αεροδρόμιο της Λα Κορούνια στη βορειοδυτική Ισπανία. Άλλα 6 μέλη του πληρώματος μεταφέρθηκαν στο Celeiro στην Πορτογαλία. Όλα σε καλή κατάσταση.\nΤο πλοίο είχε πάρει κλίση περίπου 40 μοιρών, με τους θυελλώδεις ανέμους στο σημείο να φτάνουν τα 8 μποφόρ, σύμφωνα με το Salvamento Maritimo.\nΗ επιχείρηση έρευνας και διάσωσης οργανώθηκε από το Κέντρο Συντονισμού Θαλάσσιας Διάσωσης (MRCC) στο Falmouth του Ηνωμένου Βασίλειου, με τη βοήθεια του Εθνικού Κέντρου Συντονισμού (Μαδρίτη).\nΤο χωρητικότητας 10.454 τόνων dwt Modern Express κατασκευής το 2001 με μήκος 164 μέτρα. Το πλοίο έπλεε από τη Δημοκρατία της Γκαμπόν προς την Χάβρη της Γαλλίας.\nΒίντεο του πλοίου RoRo με την τρομακτική κλίση που έχει πάρει\nΔύο Ισπανικά ρυμουλκά ναυλώθηκαν από την εταιρεία διάσωσης η οποία έχει προσληφθεί από την πλοιοκτήτρια εταιρία. Τα δύο αυτά προστέθηκαν στο ήδη ένα Γαλλικό ρυμουλκό που βρισκόταν στην περιοχή και μία Γαλλική φρεγάτα που είχε σπεύσει επίσης στο σημείο. Η μεγάλη κλίση του πλοίου και η κακοκαιρία που επικρατούσαν στην περιοχή δεν επέτρεπαν την επιβίβαση ανθρώπων.\nΗ ρυμούλκηση προς το Μπιλμπάο στην Ισπανία\nΤο Modern Express σταμάτησε να αποτελεί κίνδυνο να προσκρούσει στις ακτές της Γαλλίας όταν μετά από αρκετές αποτυχημένες προσπάθειες, κατάφεραν τελικά να ρυμουλκήσουν το πλοίο. Το ρυμουλκό Centaurus ρυμούλκησε το πλοίο μακριά από τις ακτές με προορισμό το Μπιλμπάο, μετά την συμφωνία των Ισπανικών αρχών να το δεχτούν.\nΤο πλοίο τελικά έφτασε στο λιμάνι του Μπιλμπάο μετά από μια εβδομάδα ενώ οι προσπάθειες μετά την πρόσδεση του ήταν να το επαναφέρουν σε ισορροπία.\nΗ άφιξη στο Μπιλμπάο του ρυμουλκούμενου πλοίου Modern Express\nΤο παράνομο φορτίο\nΠέρα των όσων συνέβησαν, φήμες υπήρξαν και για το φορτίου ξυλείας που μετέφερε. Το πλοίο φέρεται να μετέφερε ξυλεία από την Γκαμπόν προς Χάβρη, χωρίς όμως να αναφερόταν αυτό του είδους φορτίο στο δηλωτικό φορτίου. Αξίζει να σημειωθεί ότι απαγορεύεται από το κράτος της δυτικής Αφρικής η εξαγωγή κορμών ξυλείας. Τίποτα όμως δεν επιβεβαιώθηκε επίσημα.\nΔείτε το πλούσιο φωτογραφικό υλικό που ακολουθεί


Ο επικεφαλής των εκδόσεων «Μικρός Ήρως» μιλά στο Documento [Φρούντζος Παναγιώτης,documentonews.gr, 21/5/2017] - ΣΥΝΕΝΤΕΥΞΕΙΣ ΕΚΔΟΤΩΝ - GreekComics\nJune 14, 2017 in ΣΥΝΕΝΤΕΥΞΕΙΣ ΕΚΔΟΤΩΝ\nΕκατό χρόνια από τη γέννηση του εμπνευστή του «Μικρού Ήρωα» Στέλιου Ανεμοδουρά (22 Μαΐου 1917) το Documento αναζήτησε τον εγγονό του, επικεφαλής στις εκδόσεις Μικρός Ήρως, Λεωκράτη Ανεμοδουρά για να συζητήσουμε για τον μεγάλο παππού του, αλλά και για το παρόν (με αφορμή την καινούργια έκδοση του «Μικρού Ήρωα») και το μέλλον του θρυλικού παιδιού Γιώργου Θαλάσση.\nΘα μας διηγηθείτε τη μυθιστορία της ζωής του Στέλιου Ανεμοδουρά;\nΟ Στέλιος Ανεμοδουράς κατάλαβε από πολύ νωρίς στη ζωή του την κλίση του στο γράψιμο και τι ήθελε να κάνει. Στα 17 του χρόνια εξέδιδε το περιοδικό «Αργώ», ενώ ανήκε στη λογοτεχνική ομάδα της Έλλης Αλεξίου και του Βασίλη Δασκαλάκη. Μια κολακευτική επιστολή του Καραγάτση για τα ποιήματα που έγραφε ήταν το πρώτο σημάδι ότι με τη γραφή του μπορεί να πετύχει πολλά. Αν και σπούδασε στη Νομική και την τελείωσε αριστούχος, συνήθιζε να λέει ότι το μόνο που κράτησε από αυτήν ήταν ο τρόπος σκέψης. Γι’ αυτόν ο τρόπος σκέψης ήταν το παν. Μετά την Κατοχή θα ξεκινήσει παράλληλα με την δημοσιογραφία (σε διάφορες εφημερίδες όπως «Ελεύθερη Ελλάδα», «Δημοκρατική Αλλαγή», «Αθηναϊκή», «Νέα») να δουλεύει ως μεταφραστής στο περιοδικό «Μάσκα». Αυτό ήταν το μεγάλο φροντιστήριό του, καθώς δίπλα στον Μαγγανάρη θα διδαχτεί με τον καλύτερο τρόπο τις τεχνικές αφήγησης.\nΓια τον Στέλιο Ανεμοδουρά, ωστόσο, η συμμετοχή του στη «Μάσκα» ήταν ένα πάρεργο που του εξασφάλιζε ένα επιπλέον εισόδημα. Πάντα το όνειρό του ήταν να φτιάξει τα δικά του περιοδικά. Κάποιες πρώτες προσπάθειες δεν ευδοκίμησαν και ουσιαστικά η πρώτη του επιτυχία έρχεται με τον «Υπεράνθρωπο», μια ελληνική εκδοχή του Σούπερμαν που κράτησε για 96 εβδομαδιαία τεύχη. Ύστερα λοιπόν από αυτή την πολυετή πείρα και προπαίδευση ήρθε και ο «Μικρός Ηρως» το 1953. Το έγραφε επί 16 συναπτά έτη ωσότου να το σταματήσει η χούντα των συνταγματαρχών το 1968, οι οποίοι επέβαλαν λογοκρισία. Όπως συνήθιζε να λέει, έπρεπε να γράφει κάθε εβδομάδα ένα τεύχος προς κυκλοφορία, ανεξαρτήτως καλών ή κακών περιστάσεων και γενικότερων συνθηκών.\nΜέχρι τον Μάιο του 2000, όταν φεύγει από τη ζωή, ο Στέλιος Ανεμοδουράς άφησε τεράστια κληρονομιά πίσω του, αγαπημένους ήρωες και χιλιάδες σελίδες που θα φέρνουν πάντα στο θυμικό μας τις όμορφες περασμένες δεκαετίες. Ο γιος του Γιώργος Ανεμοδουράς (ο οποίος μου παρείχε τις περισσότερες λεπτομέρειες σχετικά με τη ζωή του) και η σύζυγός του Αικατερίνη Ρωσσίου-Ανεμοδουρά, που ήταν στη διεύθυνση του εκδοτικού οίκου από τις αρχές της δεκαετίας του ’80, συνέχισαν το έργο του, με ανάπτυξη και άλλων ειδών περιοδικών, γυναικείων, επιστημονικών, κλαδικών και βιβλίων.\nΟ παππούς σας ήταν υπεύθυνος Τύπου της ΟΚΝΕ και μάλιστα τον συνέλαβε η ασφάλεια του Μανιαδάκη. Υπήρξε ένα υπόμνημα που είχε γράψει και στο οποίο ανέφερε πως η λύση στο πρόβλημα του ναζισμού θα δινόταν μόνο με τη δολοφονία του Χίτλερ και των πρωτοκλασάτων στελεχών του NSDAP. Ακούγεται ηρωικό αλλά εντελώς δονκιχωτικό, μια αύρα Μικρού Ήρωα προτού αυτός πάρει υπόσταση στο χαρτί.\nΈτσι ακριβώς έγινε και μάλιστα αυτός ήταν ο λόγος που μόλις ξέσπασε ο πόλεμος ήταν από τους πρώτους καταζητούμενους στη λίστα των Γερμανών. Το γεγονός αυτό τον ανάγκασε να αποτραβηχτεί στη Σίφνο, όπου δούλευε ο πατέρας του ως τελώνης, μέχρι σχεδόν το τέλος του πολέμου. Η Σίφνος ήταν τότε ιταλοκρατούμενη. Εκεί είχαν φτιάξει μια μικρή αντιστασιακή οργάνωση μέσω της οποίας έδιναν πληροφορίες στο στρατηγείο με έναν Νεοζηλανδό ασυρματιστή που ήταν κρυμμένος στο βουνό.\nΟ Στέλιος Ανεμοδουράς είχε και μεγάλο δημοσιογραφικό έργο να αναδείξει, που θα θέλαμε να το αποτυπώσουμε κάποια στιγμή σε ένα μελλοντικό αφιέρωμα. Είχε καλύψει το ρεπορτάζ της 1ης Μαραθώνιας Πορείας Ειρήνης του Γρηγορίου Λαμπράκη, σώζωντάς τον μάλιστα, μαζί με άλλους δημοσιογράφους, από τα χέρια παρακρατικών. Τον Μάιο του ίδιου χρόνου, όταν δολοφονήθηκε ο Γρηγόριος Λαμπράκης, ήταν στο τρένο από τη Θεσσαλονίκη στην Αθήνα που μετέφερε τη σορό του.\nΕπίσης, τον Απρίλιο του 1941, όταν οι Γερμανοί μπαίνουν στην Ελλάδα, ο Στέλιος Ανεμοδουράς έκανε τη στρατιωτική του θητεία όντας υπεύθυνος στην Επιτροπή Απαλλαγών. Ήταν ο τελευταίος που έφυγε από τα γραφεία της ΣΔΑ, καίγοντας όλα τα αρχεία που δεν έπρεπε να βρουν οι Γερμανοί. Αμέσως μετά έφυγε από το στρατηγείο και φορώντας πολιτικά για μη συλληφθεί μπήκε σε ένα καΐκι με προορισμό τη Σίφνο. Αναφέρω αυτά τα γεγονότα υπερθεματίζοντας τη δική σας πρόταση ότι υπήρχαν στοιχεία ηρωισμού στην προσωπικότητά του, που μετά αποτυπώθηκαν και μέσα στις σελίδες του «Μικρού Ήρωα».\nΠοια στιγμή συλλαμβάνει την εικόνα του Γιώργου Θαλάσση;\nΠιστεύω ότι οι εμπειρίες στη Σίφνο την περίοδο της Κατοχής χαράχτηκαν βαθιά μέσα του και τον επηρέασαν στο γράψιμο και στην αποτύπωση του Μικρού Ήρωα. Όπως και κάποιες εμπειρίες που είχε όντας υπεύθυνος Τύπου της ΟΚΝΕ όταν πιάστηκε από την Ασφάλεια και βασανίστηκε. Είμαι βέβαιος ότι ο Γιώργος Θαλάσσης ήταν ο κρυφός του πόθος. Θα ήθελε να είναι αυτός ένας Μικρός Ήρωας. Γιατί ο «Μικρός Ήρωας» ρίζωσε στο φαντασιακό των παιδιών μιας γενιάς, βλάστησε και γονιμοποίησε τη φαντασία τους;\nΝομίζω ότι πέρα από τη γραφή ο Στέλιος Ανεμοδουράς είχε ένα ακόμη μεγαλύτερο χάρισμα. Να αντιλαμβάνεται αυτό που ζητάει το αναγνωστικό κοινό και να του το προσφέρει με έναν τρόπο μοναδικό. Η επιτυχία ωστόσο του «Μικρού Ήρωα» οφείλεται σε πολλούς παράγοντες. Πρώτον το ιστορικό πλαίσιο, καθώς το θέμα της Κατοχής ήταν ακόμη ζωντανό στους νέους της εποχής εκείνης. Η επιλογή των ηρώων. Η θρυλική τριάδα ήταν ιδανική και ακολουθούσε τα πρότυπα που είχε και αυτός διδαχθεί. Ο ιδανικός ήρωας Γιώργος Θαλάσσης μαζί με την ιδανική ηρωίδα Κατερίνα και το κωμικό στοιχείο, τον Σπίθα. Επίσης, πολύ σημαντικό ρόλο έπαιξε το γεγονός ότι ήταν από τα πρώτα αναγνώσματα με περιεχόμενο αμιγώς ελληνικό που άγγιζαν την νεανική ψυχή. Το σκίτσο του Βύρωνα Απτόσογλου ήταν καθοριστικός παράγοντας της επιτυχίας. Ωστόσο τίποτε από αυτά δεν θα ίσχυε χωρίς την αφηγηματική μαεστρία του Στέλιου Ανεμοδουρά, ο οποίος μόνο για ένα πράγμα ήταν πραγματικά υπερήφανος: για την ελληνική γλώσσα που χρησιμοποιούσε, η οποία δεν ήταν μονόπλευρη ούτε λιτή, ήταν πλούσια.\nΟ «Μικρός Ήρωας» εκδίδεται για πρώτη φορά το 1953, λίγα χρόνια μετά το τέλος του Εμφυλίου. Σε μια εποχή λοιπόν φλεγόμενων πολιτικών παθών που η χώρα έχει χωριστεί στα στρατόπεδα των νικητών και των ηττημένων, ο Γιώργος Θαλάσσης, η Κατερίνα και ο Σπίθας ποια ιδανικά προβάλλουν;\nΟ «Μικρός Ήρως» δεν περιείχε πολιτικές αποχρώσεις. Στο σύμπαν του ήταν όλοι πατριώτες που αντιστέκονταν στον γερμανικό ζυγό. Αυτό ήταν μια ακόμη σημαντική διάσταση. Το ανάγνωσμα πρόβαλλε το ιδανικό της αυτοθυσίας για το κοινό καλό, την αγάπη για την ελευθερία και την Ελλάδα, αλλά και τον σεβασμό για τον αντίπαλο. Πάνω απ’ όλα, όμως, «Μικρός Ήρως» σημαίνει αντίσταση σε κάθε μορφής καταπίεση. Ηταν κάτι που πίστευε πολύ ο Στέλιος Ανεμοδουράς. Η ίδια η ζωή είναι, όπως έλεγε, αντίσταση και κάθε υποχώρηση φέρνει την ήττα.\nΚαι μετά τον «Μικρό Ήρωα» ακολουθεί μια πλειάδα Ελλήνων και διεθνών ηρώων που ξεχύνονται στον κόσμο για να τον σώσουν από την καταστροφή.\nΠαράλληλα με τον «Μικρό Ήρωα» εξέδωσε και άλλα πολλά αναγνώσματα, που κάποια είχαν τη δική του υπογραφή και άλλα ήταν άλλων Ελλήνων συγγραφέων. Θα αναφέρω ενδεικτικά τα «Ταγκόρ», «Μικρός Ιππότης», «Μικρός Μπουρλοτιέρης», «Γκρέκο», «Μικρός Ταρζάν». Πιστεύω ήταν μια περίοδος εκδοτικού πειραματισμού, στην οποία διεύρυνε το πεδίο της θεματολογίας του, επηρεασμένος σίγουρα και από ανάλογες εκδόσεις του εξωτερικού. Από το 1968 θα σταματήσει τα λαϊκά αναγνώσματα (κείμενο με λίγη εικονογράφηση, όπως ο «Μικρός Ήρως») και θα ξεκινήσει την έκδοση εισαγόμενων ηρώων. Είναι η εποχή που στρέφει το ενδιαφέρον του στη γειτονική Ιταλία και με την εμπειρία του επιλέγει ήρωες που πραγματικά κερδίζουν το αναγνωστικό κοινό. Ήρωες όπως οι Μπλεκ, Ζαγκόρ, Ομπραξ, Κάπτεν Μαρκ, Κοκομπίλ, Δίκαιος, Μίστερ Νο και πολλοί άλλοι θα συντροφέψουν για ακόμη τέσσερις δεκαετίες όλους τους νέους της εποχής εκείνης.\nΚυκλοφορεί η καινούργια έκδοση του «Μικρού Ήρωα», το «Η Ακρόπολη κινδυνεύει». Είναι μια επετειακή έκδοση που δεν θα έχει συνέχεια ή πιστεύετε ότι υπάρχει χώρος και σήμερα στην ελληνική αγορά για τον «Μικρό Ήρωα»;\nΕιλικρινά δεν γνωρίζουμε εάν θα υπάρξει συνέχεια. Αυτό θα το αποφασίσει το αναγνωστικό κοινό. Η δουλειά που έχει γίνει τόσο από τον συγγραφέα Γιώργο Βλάχο όσο και από τον εικονογράφο Κώστα Φραγκιαδάκη είναι εξαιρετική. Αν και πολλοί είναι οι λάτρεις των παραδοσιακών ιστοριών, πιστεύουμε ότι το καινούργιο βιβλίο μπορεί να ξαναφέρει τον ήρωα στην επιφάνεια και να δημιουργήσει και πάλι φανατικό κοινό.\nΠοιες μνήμες έχετε ακόμη στο μυαλό σας από τον παππού σας;\nΜόνο όμορφες! Ένας άνθρωπος που είχε απάντηση σχεδόν σε ό,τι τον ρωτούσες. Αγαπούσε το διάβασμα, ήταν τρόπος ζωής γι’ αυτόν. Από το 1992 έως και το 2000, όταν έφυγε από τη ζωή, ζούσαμε μαζί. Όταν επέστρεφε από το γραφείο, αφού ξεκουραζόταν, διάβαζε συνήθως ξένα βιβλία ατελείωτες ώρες.\nΤι είδους παραμύθια σας έλεγε;\nΌχι τόσο παραμύθια όσο ιστορίες που είχε βιώσει στην Κατοχή, κυρίως στη Σίφνο. Και τις εξιστορούσε ακριβώς με τον τρόπο που έγραφε και πάντα ήθελες να ακούσεις το τέλος τους.\nΥπήρξαν στιγμές που σας εξομολογήθηκε γεγονότα και ψυχικές καταστάσεις που ποτέ δεν είπε σε άλλον;\nΜου είχε εξιστορήσει με λεπτομέρειες το περιστατικό όταν πιάστηκε –για το υπόμνημα που είχε γράψει κατά του Χίτλερ– 19 χρόνων φοιτητής από την Ασφάλεια του Μανιαδάκη. Τον κρατούσαν επί ημέρες στην Ασφάλεια και τον βασάνισαν, αλλά αυτός δεν έδωσε ποτέ το όνομα ενός φίλου του που είχε γράψει μια παρόμοια αναφορά. Όταν ένας αρχιφύλακας, ονόματι Ιακωβίδης, άρχισε να τον χτυπάει αλύπητα για να ομολογήσει, αυτός αντέδρασε σαν αγρίμι, τον πέταξε κάτω και ο αρχιφύλακας άρχισε να φωνάζει «βοήθεια»! Στην πραγματικότητα όλη η Ασφάλεια του έβγαλε το καπέλο, καθώς ο Ιακωβίδης ήταν μισητός σε όλους. Λίγες ημέρες αργότερα τον άφησαν ελεύθερο! Το γεγονός αυτό ήθελε να το εκδώσει μάλιστα και το έχουμε σε χειρόγραφη μορφή, καθώς είχε αρχίσει να το γράφει προς το τέλος της ζωής του.\nΣτα μάτια σας ο Στέλιος Ανεμοδουράς υπήρξε ένας μεγάλος ήρωας;\nΣίγουρα σήμαινε πολλά. Πέραν του ότι ήταν παππούς μου, υπήρξε πολύπλευρη προσωπικότητα που πρόσφερε σημαντικά σε διάφορους τομείς. Ξεκίνησε από τη συγγραφή, όπου πραγματικά κατάφερε να γαλουχήσει γενιές, όμως εξίσου μεγάλο έργο είχε και ως εκδότης. Κατάφερε να διαχειριστεί έναν μεγάλο εκδοτικό οίκο με εκατοντάδες εργαζομένους, έχοντας πάντοτε αρχές και όντας πάντοτε δίκαιος. Όλοι είχαν να πουν μόνο καλά λόγια για τον Στέλιο Ανεμοδουρά.\nΤο έγραφε επί 16 συναπτά έτη ωσότου να το σταματήσει η χούντα των συνταγματαρχών το 1968, οι οποίοι επέβαλαν λογοκρισία. Όπως συνήθιζε να λέει, έπρεπε να γράφει κάθε εβδομάδα ένα τεύχος προς κυκλοφορία, ανεξαρτήτως καλών ή κακών περιστάσεων και γενικότερων συνθηκών.\nΓια το κλείσιμο του περιοδικού απο οτι μας είπε ο Γ.Βλάχος πριναρκετα χρόνια (2003 στην εκδήλωση για τα 50 χρόνια) δεν ευθύνεται η χουντα αλλά η απόφαση του ιδιου οτι ηρθε η ωρα να σταματήσει και να αλλάξει μορφή σε εικονογραφηνένο (οπως και εγινε μετά απο 2 εβδομάδες. )Εξάλλου αν ηταν ετσι γιατι η χουντα δεν σταμάτησε και το κόμιξ που ακολούθησε .\nΥ.Γ. Οχι,δεν είμαι χουντικός και υπερασπίζομαι την χούντα.


ΜΙΚΡΑ ΜΥΣΤΙΚΑ - ΚΑΝΑΒΑ ΑΣΑΡΙΔΟΥ\nΓια πεντακάθαρα, εντυπωσιακά, διάφανα παγάκια, χρησιμοποιήστε βραστό νερό !\nΣΥΝΔΥΑΖΟΝΤΑΣ ΚΡΑΣΙ ΚΑΙ ΦΑΓΗΤΟ\nΣκέψεις, κανόνες αλλά και ανατροπές, με ένα μόνο στόχο... τη γευστική απόλαυση!!!\nΟ συνδυασμός κρασιού και φαγητού, παρ' όλη τη μυθολογία που έχει αναπτυχθεί γύρω του και τον κάνει να φαντάζει τέχνη πολύπλοκη, στην πραγματικότητα στηρίζεται σε κάποιους απλούς, κλασικούς κανόνες.\nΚανόνας Πρώτος : Αρμονία μέσα από την αντίθεση. Τα λιπαρά ζητούν οξύτητα για να αποκτήσουν ισορροπία στο στόμα. Οι πρωτεΐνες (τυρί, ψάρι, κρέας) ζητούν τανίνες, δηλαδή στιβαρά κόκκινα κρασιά ή οξύτητες δηλαδή λευκά κρασιά με «νεύρο», για να εκφραστούν καλύτερα.\nΚανόνας Δεύτερος : Αρμονία μέσα από την ομοιότητα. Ένα γλυκό κρασί δίπλα σ' ένα γλύκισμα. Ένα αμυλώδες φαγητό με ένα ημίγλυκο κρασί.\nΤα λευκά κρασιά σερβίρονται πριν από τα κόκκινα.\nΤα ελαφριά κρασιά σερβίρονται πριν από αυτά που είναι πιο μεστά.\nΤα κρασιά που σερβίρονται δροσερά πριν από εκείνα που σερβίρονται σε «θερμοκρασία δωματίου».\nΤα ξηρά κρασιά σερβίρονται πριν τα γλυκά κρασιά.\nΤα νεαρά κρασιά σερβίρονται πριν τα παλαιωμένα.\nΣε τι Ποτήρι;\nΌλα τα κρασιά, περισσότερο όμως τα κόκκινα και ειδικότερα τα κόκκινα παλαίωσης επιτυγχάνουν την καλύτερη γεύση τους όταν μετά το άνοιγμα της φιάλης έρθουν για λίγη ώρα σε επαφή με το οξυγόνο. Ιδανικό λοιπόν είναι να ανοίξετε το μπουκάλι μερικά λεπτά πριν την κατανάλωση του. Για τα κόκκινα παλαίωσης η χρήση μεγάλων σε διάμετρο κρασοπότηρων παρατείνει ακόμα περισσότερο αυτή τη διαδικασία, ενώ για τα γλυκότερα κρασιά προτιμούμε συνήθως τα πιο μικρά ποτήρια. Ιδανικά κρασοπότηρα είναι εκείνα που στηρίζονται σε κολωνάκι, ώστε η επαφή με το ποτήρι να μην αλλοιώνει τη θερμοκρασία του κρασιού.\nΤα πούρα σας ποτέ μα ποτέ μην τα βάζετε στο ψυγείο, είναι ένα απο τα μεγαλύτερα λάθη! Αν δεν υπάρχει «υγραντήρας» στο σπίτι σας το καλύτερο μέρος για να φυλάξετε κάποια πούρα είναι το μπάνιο του σπιτιού όπου υπάρχουν οι μεγαλύτερες τιμές υγρασίας.\n«Πετάξτε» μία φιάλη Μαστίχα Χίου μέσα στην κατάψυξη και μην την φοβάστε δεν σπάει.Όποτε την θυμηθείτε και την δοκιμάστετε να είστε σίγουροι οτι δεν θα την ξεχάσετε ποτέ !!!\nΕΛΛΗΝΙΚΟ ΜΑΣΤΙΧΙΤΟ (εκ του Μοχίτο)\nΠάρτε ένα κοντό ποτήρι του whisky, κόψτε μια φέτα λεμόνι και πατήστε την με ένα γουδοχέρι μέσα στο ποτήρι, βάλτε τριμμένο πάγο προσθέστε λικέρ μαστίχας και ψιλοκόψτε ένα φιλαράκι δυόσμο... χαίρε ω χαίρε δροσιά, γεύση και Ελλάδα...\nΚάντε της τα ίδια με την Μαστίχα της Χίου... της αρέσουν και της Τεντούρας οι - 20 βαθμοί Κελσίου... μόνο που στην περίπτωση της γλυκιάς πατρινιάς τεντούρας ή τρίψτε πάγο και σερβίρετε ή παγωμένη όπως είναι μέσα στο ποτήρι, χτυπήστε κρύο γάλα στο μιξεράκι του φραπέ τόσο ώστε να πήξει και ρίχτε το πάνω της... δεν φαντάζεστε πως της πάει. Της αρέσει πολύ και η κανέλλα πάνω στο γάλα, σαν Fredo Cappuccino αλλά αντί για τον Ιταλό Espresso... η Ελληνική Τεντούρα.\n2299049425 - LEOFOROS PORTO RAFTI 44 - Markopoulo Mesogaias


Inshoes.gr. Γυναικείες τσάντες χειρός με ανάγλυφο σχέδιο | Inshoes.gr Μαύρο\nΓυναικείες τσάντες χειρός με ανάγλυφο σχέδιο Μαύρο\nΚωδικός προϊόντος(SKU): 45700061\nΓυναικείες τσάντες χειρός κατασκευασμένες από άριστης ποιότητας δερματίνη. Εσωτερικά η φόδρα τους είναι από ύφασμα. Η τσάντα κλείνει με φερμουάρ και στο πίσω μέρος έχει μια θήκη με φερμουάρ. Εσωτερικά διαθέτει ενιαίο χώρο με χώρισμα στη μέση με φερμουάρ. Επιπλέον στο μπροστά μέρος έχει 2 θήκες και στο πίσω μέρος μια θήκη με φερμουάρ. *Περιέχει λουρί για τον ώμο. *Ύψος: 28εκ. *Μήκος: 35εκ. *Πλάτος: 12εκ.


6 Tips για να προστατέψετε το σάκο του γυμναστηρίου από την κακοσμία - Monopoli.gr\n6 Tips για να προστατέψετε το σάκο του γυμναστηρίου από την κακοσμία\nΗ expert Kelly Reynolds δίνει πρακτικές συμβουλές για τις φορές που το πλύσιμο δεν αρκεί.\nΌλοι έχουμε εκείνο το αγαπημένο σετ ρούχων που επιλέγουμε για το γυμναστήριο. Ένα τοπ και ένα κολάν ή μία φόρμα που ελπίζουμε να είναι πάντα καθαρά για να τα επιλέξουμε πρώτα. Και επειδή ακριβώς τα επιλέγουμε πιο πολύ από άλλα ρούχα, φυσικό και επόμενο είναι να είναι λίγο πιο φθαρμένα και ξεθωριασμένα. Ίσως και να έχουν και μία πιο άσχημη μυρωδιά.\nΦυσικά δεν είναι κακό να ιδρώνεις λίγο παραπάνω. Αλλά επειδή είμαστε σίγουροι ότι άμα μπορούσες να το αποφύγεις θα το έκανες, η expert Kelly Reynolds δίνει κάποιες συμβουλές για τις φορές που το πλύσιμο δεν αρκεί.\n1. Κρέμασε τα ρούχα σου αμέσως μόλις γυρίσεις από την προπόνηση\nΜπορεί να είναι πολύ δελεαστικό να αφήσεις τα ρούχα του γυμναστηρίου μέσα στο σάκο που παίρνεις μαζί σου. Ωστόσο το να τα κρεμάσεις είναι ο πιο απλός τρόπος για να εμποδίσεις τα βακτήρια να εισχωρήσουν στα ρούχα σου. Άμα δεν έχεις τη δυνατότητα να τα κρεμάσεις έξω (που είναι το ιδανικό), επένδυσε σε ένα τρόλεϋ με κρεμάστρες.\n2. Πάρε ένα φυσικό αποσμητικό\nΤα φυσικά αποσμητικά είναι σε μεγάλη ζήτηση τα τελευταία χρόνια και υπάρχουν εκατοντάδες επιλογές για να βρεις αυτό που σου ταιριάζει. Όπως λέει και η Reynolds: «Αν θες τα ρούχα σου να σταματήσουν να μυρίζουν άσχημα, το να μειώσεις τη δική σου κακοσμία είναι ένα βήμα προς τη σωστή κατεύθυνση».\n3. Επένδυσε σε ένα στεγνωτήριο παπουτσιών\nΤα παπούτσια αποτελούν το ιδανικότερο, υγρό περιβάλλον για να αναπτυχθούν τα βακτήρια. Και είμαστε σίγουροι ότι όλοι έχουμε εκείνο το ζευγάρι που μυρίζει πιο πολύ από όλα τα άλλα. Γι’ αυτό ένα στεγνωτήριο παπουτσιών είναι η καλύτερη λύση. Μειώνοντας την υγρασία στα παπούτσια σου, μπορείς να βοηθήσεις να μειωθεί και η έκθεση τους σε οργανισμούς που προκαλούν κακοσμία.\nΠώς θα μεγιστοποιήσεις τα οφέλη της online άσκησης;\nΔήμος Αθηναίων: Ποιοι χώροι άθλησης είναι και πάλι ανοικτοί\nΑνοιξιάτικη αποτοξίνωση μ΄ένα 3ήμερο online detox retreat


Δήμητρα Ματσούκα: Οι νέες εξελίξεις για το τροχαίο που προκάλεσε η ηθοποιός - Tvnea.com ©\nΔήμητρα Ματσούκα: Οι νέες εξελίξεις για το τροχαίο που προκάλεσε η ηθοποιός\nTο τροχαίο που προκάλεσε η Δήμητρα Ματσούκα έχει γίνει από τα μεγαλύτερα θέματα της ημέρας και όχι άδικα.\nΗ ηθοποιός σύμφωνα με τα ρεπορτάζ μπήκε στο αμάξι της, την ώρα που ένα διερχόμενο συγκρούστηκε με την ανοιχτή της πόρτα. Η οδηγός και η όμορφη πρωταγωνίστρια αντάλλαξαν μερικές κουβέντες και κανόνισαν να τα πουν μια άλλη μέρα, καθώς εκείνη είχε παράσταση και βιαζόταν να πάει στο θέατρο.\nΜετά από 40-50 μέτρα, όπου η Δήμητρα Ματσούκα είχε ξεκινήσει, την σταμάτησε φίλος της οδηγού, με σκοπό να πάρουν την αστυνομία, λέγοντάς της χαρακτηριστικά «Όχι δεν θα φύγεις». Τότε η γνωστή ηθοποιός άρχισε να τους παρακαλά να την αφήσουν καθώς είχε παράσταση και έπρεπε να βρίσκεται στο θέατρο.\nΗ μητέρα της Δήμητρας μίλησε στην εκπομπή Tatiana Live και περιέγραψε ακριβώς τι συνέβη το απόγευμα της Παρασκευής, ενώ ξέσπασε για τα ψευδή δημοσιεύματα.\n«Το όχημά της ήταν ανασφάλιστο, κάτι το οποίο κάτι το οποίο διαπιστώθηκε από την ασφαλιστική εταιρεία και την τροχαία. Η κ. Ματσούκα πήγε να ανοίξει την πόρτα του αυτοκινήτου της και την ώρα εκείνη χτύπησε με την πόρτα του οδηγού (δηλαδή τη δική της πόρτα) το άλλο όχημα που έστριβε από δεξιά, με αποτέλεσμα να προκαλέσει ζημιές στην πόρτα του συνοδηγού. Το αυτοκίνητό τους υπέστη ζημιές στη δεξιά πλευρά. Εν συνεχεία, η κ. Ματσούκα εγκατέλειψε το όχημα, το οποίο μεταφέρθηκε με γερανό στην τροχαία, καθώς ήταν ανασφάλιστο», είπε ο συνεπιβάτης του αυτοκινήτου με το οποίο συγκρούστηκε η Δήμητρα Ματσούκα.\nΔείτε στο βίντεο που ακολουθεί όλα όσα συνέβησαν στην εκπομπή της Τατιάνας Στεφανίδου.